open-index/open-wikipedia-markdown huggingface dataset:
പ്രകാശ്‌ വർമ

അന്താരാഷ്ട്രതലത്തിൽ ശ്രദ്ധ നേടിയ ഇന്ത്യൻ പരസ്യചിത്ര സംവിധായകനാണ് **പ്രകാശ്‌ വർമ**. വോഡോഫോൺ സൂസൂ പരസ്യങ്ങളാണ് അദ്ദേഹത്തെ പ്രശസ്തിയിലെത്തിച്ചത്. ബാംഗ്ലൂർ കേന്ദ്രമായുള്ള പരസ്യചിത്ര സ്ഥാപനമായ "നിർവാണ"യുടെ സ്ഥാപക ഉടമസ്ഥരാണ് പ്രകാശും അദ്ദേഹത്തിന്റെ ഭാര്യ 
സ്നേഹ ഐപ്പും. ഇന്ന് ഇന്ത്യൻ പരസ്യനിർമ്മാണ രംഗത്ത് മുൻനിരയിലുള്ള സ്ഥാപനമാണ്‌ നിർവാന.

## കുടുംബജീവിതം
നിർവാനയുടെ എക്സിക്യൂട്ടീവ് പ്രോഡ്യുസറായ സ്നേഹ ഐപാണ് പ്രകാശിന്റെ ഭാര്യ. ബാംഗ്ലൂരിൽ സ്ഥിരതാമസമായ ഇവർക്ക് 3 കുട്ടികളുണ്ട്. 2014 ബെർലിൻ അന്താരാഷ്ട്ര ക്രാഫ്റ്റ് മേളയിൽ ജൂറി അംഗമായിരുന്നു സ്നേഹ. 

## പരസ്യചിത്രങ്ങൾക്ക് മുൻപ്
ആലപ്പുഴ എസ്.ഡി കോളേജിൽ നിന്നും ‍ബിരുദപഠനം പൂർത്തിയാക്കിയ ശേഷം സിനിമാസംവിധാന മോഹവുമായി മലയാളസിനിമയിൽ സംവിധാനസഹായിയായി പ്രവർത്തിച്ചു. ലോഹിതദാസ്, വിജി തമ്പി എന്നിവരുടെ ചിത്രങ്ങളിൽ പ്രവർത്തിച്ച അദ്ദേഹം പിന്നീട് വി.കെ. പ്രകാശിന്റെ പരസ്യചിത്രങ്ങളിലും സംവിധാനസഹായിയായി . 2001-ലാണ് പ്രകാശും ഭാര്യ സ്നേഹ ഐയ്പും ചേർന്ന് നിർവാണ എന്ന പരസ്യനിർമ്മാണ സ്ഥാപനം അരംഭിക്കുന്നത്.

## പ്രധാനപ്പെട്ട ചിത്രങ്ങൾ
വോഡാഫോൺ, ടൈറ്റാൻ, ഇൻക്രെഡിബിൾ ഇന്ത്യ, കേരള ടൂറിസം, മധ്യപ്രദേശ് ടൂറിസം, ബജാജ്,ഫ്രൂട്ടി, എയർടെൽ, പെപ്സി തുടങ്ങി അനേകം ബ്രാൻഡുകൾക്ക് വേണ്ടി പ്രകാശ്‌ പരസ്യ ചിത്രങ്ങൾ സംവിധാനം ചെയ്തു.
### വാഗൻ ആർ-ഫീൽ അറ്റ്‌ ഹോം
പ്രകാശിന്റെ പരസ്യ നിർമ്മാണ കരിയറിലെ ആദ്യത്തെ പ്രധാന വിജയമായിരുന്നു 2001ഇൽ പുറത്തിറങ്ങിയ വാഗൺ ആർ പരസ്യം. സാച്ചി എന്ന പരസ്യകമ്പനിക്ക് വേണ്ടി അദ്ദേഹം സംവിധാനം ചെയ്ത ഈ പരസ്യം ആ കൊല്ലത്തെ മികച്ച പരസ്യമായി തിരഞ്ഞെടുക്കപ്പെട്ടു. ഇതിനു ശേഷമാണു സ്വന്തമായി പരസ്യകമ്പനി തുടങ്ങുന്നത്.
### ഹച്ച് (ഈ മനോഹര ലോകത്ത് നീയും ഞാനും)
ഒരു കുട്ടിയേയും പഗ്ഗിനെയും(ഒരു തരം നായ)പ്രധാന കഥാപാത്രങ്ങളാക്കി നിർവാണ നിർമ്മിച്ച പരസ്യം എക്കാലത്തെയും ജനകീയമായ പരസ്യങ്ങളിൽ ഒന്നായി മാറി.പരസ്യം തരംഗമായത്തിനു ശേഷം താരമായി മാറിയ പഗ്ഗുകളുടെ വില്പനയിൽ വൻ മുന്നേറ്റമുണ്ടായി.
### വോഡാഫോൺ [[സൂസൂ]]
ഐ.പി.എൽ 2009 സീസൺ സമയത്ത് റിലീസ് ചെയ്ത വോഡാഫോൺ സൂസൂ പരസ്യങ്ങൾ ലോകത്തിലെ തന്നെ ഏറ്റവും മികച്ച പരസ്യചിത്രമായി മാറി. ദക്ഷിണാഫ്രിക്കൻ നഗരമായ കേപ് ടൗണിൽ ചിത്രീകരിച്ച പരസ്യങ്ങൾ 30 ദിനം കൊണ്ടാണ് പൂർത്തിയാക്കിയത്. പ്രത്യേക വേഷവിധാനങ്ങൾ ഉപയോഗിച്ച് യഥാർത്ഥ മനുഷ്യരെ അനിമേറ്റഡായി തോന്നിപ്പിച്ച രീതി ഒരുപാട് പ്രശംസകൾക്ക് പാത്രമായി.

### കേരള ടൂറിസം പരസ്യം
"നിങ്ങളുടെ നിമിഷം കാത്തിരിക്കുന്നു" എന്ന പരസ്യവാചകത്തോട് കൂടി വിദേശികളെ കേരളത്തിലേക്ക് ആകർഷിക്കാൻ കേരള ടൂറിസം വകുപ്പ് നിർമ്മിച്ച പരസ്യചിത്രം സംവിധാനം ചെയ്തത് പ്രകാശ്‌ ആണ്. തേക്കടി,ആലപ്പുഴ,കണ്ണൂർ,മുന്നാർ എന്നിവിടങ്ങളിലായി ചിത്രീകരണം പൂർത്തിയാക്കിയ ചിത്രത്തിൽ കേരളത്തിന്റെ തനതു കലാരൂപങ്ങളായ തെയ്യവും കഥകളിയും നിറഞ്ഞു നിൽക്കുന്നു. പരസ്യത്തിൽ ഉടനീളം നിഴലിച്ച വൈദേശിക സ്വാധീനം വിമർശനങ്ങൾക്ക് വിധേയമായി.

## സിനിമയുമായുള്ള ബന്ധം
മലയാള സിനിമയിൽ സംവിധാന സഹായിയായി ആദ്യകാലത്ത് പ്രവർത്തിച്ച പ്രകാശ്‌ വർമ ലാൽ ജോസ് സംവിധാനം ചെയ്ത ഏഴു സുന്ദര രാത്രികൾ എന്ന ചിത്രത്തിന്റെ പരസ്യപ്രചാരണത്തിന്റെ ഭാഗമായി "പെട്ടിടാം ആരും ആപത്തിൽ" എന്ന ഗാനം സംവിധാനം ചെയ്തു. ഗാനം ഹിറ്റ്‌ ചാർട്ടിൽ ഇടം നേടി. തരുൺ മൂർത്തി സംവിധാനം ചെയ്ത് 2025 ഏപ്രിൽ 25 ന് റിലീസ് ചെയ്ത *[[തുടരും]]* എന്ന ചിത്രത്തിൽ മോഹൻലാലിന്റെ പ്രതിനായകനായി ചലച്ചിത്ര അഭിനയരംഗത്ത് തുടക്കം കുറിച്ചു.

## അവലംബം

വർഗ്ഗം:മലയാളചലച്ചിത്ര അഭിനേതാക്കൾ
പ്രതിസംസ്കാരം

ലഘുചിത്രം|വലത്ത്‌|ഒരു ഹിപ്പി മാർക്കറ്റ്
മുഖ്യധാരയിൽ നിന്നും വിട്ടുനിൽക്കുകയോ എതിരായി നിൽക്കുകയോ ചെയ്യുന്ന ഉപസംസ്കാരങ്ങളെ (subculture) പ്രതിസംസ്കാരം (counterculture) എന്നു വിളിക്കാം. പലപ്പോഴും ഒരു പ്രത്യേക പ്രദേശത്തു ജീവിക്കുന്ന ജനതയുടെ ആഗ്രഹങ്ങളേയും മൂല്യങ്ങളേയുമാണു ഇതു കുറിക്കുന്നത്. പ്രതിസംസ്കാരം മുഖ്യധാരയുമായി ഇടപെടുമ്പോൾ വൻതോതിലുള്ള സാംസ്കാരിക മാറ്റം സാധ്യമാവുന്നു. യൂറോപ്പിലും നോർത്ത് അമേരിക്കയിലും റൊമാൻറ്റിസിസം, ഹിപ്പിയിസം എന്നിവ പ്രതിസംസ്കാരത്തിനു മാതൃകയായി ചൂണ്ടിക്കാണിക്കാം.
## നിർവചനം
**ഒരു പ്രതിസംസ്കാരത്തിന്റെ നിർമ്മാണം**(The Making of a Counterculture) എന്ന പുസ്തകത്തിൽ തിയോദോർ റോസാക്ക് ആണ് പ്രതിസംസ്കാരം എന്ന വാക്ക് ആദ്യമായി ഉപയോഗിക്കുന്നത്. 1960കൾക്ക് ശേഷം ഈ പദം കൂടുതൽ വ്യാപകമായി പ്രയോഗത്തിൽ വന്നു. മുഖ്യധാരയിൽ നിന്നും വിഭിന്നമായത് എന്ന അർത്ഥത്തിലാണ് പ്രതിസംസകാരം എന്ന പദം ഉപയോഗിക്കപ്പെടുന്നത്. തലമുറകൾ തമ്മിലുള്ള സാമൂഹ്യവ്യത്യാസത്തെയും നിലവിലുള്ള അധികാരസ്ഥാപനങ്ങളോടുള്ള വിമർശനത്തെയും ഇത് കുറിക്കുന്നു.

## പാശ്ചാത്യ പ്രതിസംസ്കാരങ്ങൾ
1960കളിൽ അമേരിക്കയിൽ നിലവിലുള്ള സമൂഹ്യവ്യവസ്ഥക്കെതിരായി വിശേഷിച്ചും വർണ വിവേചനത്തിനെതിരെ യുവതലമുറ പ്രതിസംസ്കാരം രൂപപ്പെടുത്തുകയുണ്ടായി. ഇൻഗ്ലണ്ടിൽ ഇതേ കാലത്ത് രൂപപ്പെട്ട "ബോംബ്‌ നിരോധിക്കുക" എന്ന ആഹ്വാനത്തോട്കൂടി ഉയർന്നു വന്ന സമരങ്ങൾ ആണവായുധങ്ങളുടെ ശേഖരണത്തെ എതിർത്തു. റോക്ക് മ്യൂസിക്, പോപ്‌ ആർട്ട് എന്നിങ്ങനെ കലയുടെ മേഖലകളിൽ നിലവിലുള്ള സാമൂഹ്യമൂല്യങ്ങൾക്കെതിരെ പ്രതിഷേധം രൂപപ്പെടുകയും യുവജനതക്കിടയിൽ പ്രതിസംസകാരം ഒരു ജീവിതശൈലിയായി മാറ്റിത്തീർക്കുന്നതിൽ പങ്കു വഹിക്കുകയും ചെയ്തു. ബീറ്റിൽസ്, ബോബ് ഡിലൻ, പിങ്ക് ഫ്ലോയ്ഡ് തുടങ്ങിയ സംഗീതബാന്റുകളും, സംഗീതജ്ഞരും ഇക്കാലത്തെ ജനകീയസംസ്കാരത്തിൻറെ ഭാഗമായി മാറിയിരുന്നു. എഴുപതുകളോട് കൂടി ഈ സാംസ്കാരിക ധാര അപ്രത്യക്ഷമാകാൻ തുടങ്ങി.

## സാഹിത്യത്തിൽ
കോമിക്സ്‌, കാർട്ടൂൺ എന്നിവയായിരുന്നു സാഹിത്യത്തിൽ പ്രതിസംസ്കാരത്തിൻറെ മുഖ്യ ആവിഷ്കരണ മാധ്യമങ്ങൾ. അമേരിക്കയിൽ റോബർട്ട്‌ ക്രംബ്, ഗിൽബെർട്ട് ഷെൽട്ടൻ എന്നിവരുടെ കൃതികൾ ഉദാഹരണമായി കാണിക്കാം.

## എൽ ജി ബി റ്റി പ്രസ്ഥാനം
മുഖ്യധാരാലൈന്ഗിഗതയിൽ നിന്നും വിട്ടു നിൽക്കുന്ന ലെസബിയൻ, ഗേ തുടങ്ങിയവരുടെ കൂട്ടായ്മയും അറുപതുകളിലെ പ്രതിസംസ്കാരത്തിൻറെ ഭാഗമായിരുന്നു. സ്വവർഗരതി ഒരു കുറ്റകൃത്യമായി കണ്ടിരുന്ന സമൂഹത്തിനെതിരേ ഈ കൂട്ടായ്മ ശബ്ദമുയർത്തകയും, തങ്ങളുടെ സത്വാവിഷ്കാരത്തിനു വിഘാതമായി നിൽക്കുന്ന സാമൂഹികമാനദണ്‌ഡങ്ങളെ മാറ്റുവാനായി ശ്രമിക്കുകയും ചെയ്തു.

## കൂടുതൽ വായനക്ക്
ഗെലദർ, കെൻ. **സബ്കൾച്ചർസ്: കൾച്ചറൽ ഹിസ്റ്ററീസ് ആൻഡ്‌ സോഷ്യൽ പ്രാക്ടീസ്**. ലണ്ടൻ: റൂട്ട്ലെഡ്ജ്.

റോസാക്, തിയോഡോർ. **ദി മേകിംഗ് ഓഫ് എ കൌണ്ടർ കൾച്ചർ**.

നെൽസൻ, എലിസബത്ത്. **ദി ബ്രിട്ടീഷ്‌ കൌണ്ടർ കൾച്ചർ: 1966-73, എ സ്റ്റടി ഓഫ് അണ്ടർഗ്രൗണ്ട് പ്രെസ്**.

വർഗ്ഗം:സംസ്കാരം
ദ കൈറ്റ് റണ്ണർ

അഫ്ഘാനിസ്ഥാൻ എഴുത്തുകാരനായ ഖാലിദ് ഹൊസൈനിയുടെ പ്രശസ്തമായ നോവലാണ് **ദ കൈറ്റ് റണ്ണർ**.അഫ്ഘാനിസ്ഥാനിലെ രാഷ്ട്രീയ മത ഘടനയുടെ അവസ്ഥയും ഇപ്പോഴത്തെ സമകാലീനസംഭവങ്ങളുടെ യഥാർത്ഥ രൂപം വരച്ചുകാട്ടുന്ന നോവൽ.ആഖ്യാനത്തിലും അവതരനതിലുമുള്ള നവീനത വളരെപ്പെട്ടെന്നുതന്നെ വായനക്കാരുടെ ശ്രദ്ധ ആകർഷിച്ചു. ആഗോളീകരണകാലഘട്ടത്തിലെ വിസ്ഫോടനാവസ്ഥകൾ നോവലിനെ നിരൂപകരുടെയും പഠിതാക്കളുടെയും വായനക്ക് സാഹചര്യമൊരുക്കി
## അവലംബം

വർഗ്ഗം:നോവലുകൾ
വർഗ്ഗം:21-ആം നൂറ്റാണ്ടിലെ നോവലുകൾ
സബാ മഹ്മൂദ്

ലഘുചിത്രം|വലത്ത്‌
യുസി ബെർക്കിലിയിൽ സാമൂഹ്യ, സാംസ്കാരിക ആന്ത്രോപോളജി അസോസിയേറ്റ് പ്രൊഫസറായ ആണ് സാബ മഹ്മൂദ്.  അവർ ബെർലിൻ ൽ അമേരിക്കൻ അക്കാദമി 2013 ആക്സൽ സ്പ്രിംഗർ ബെർലിൻ സമ്മാനം ഫെല്ലോഷിപ്പ് ലഭിച്ചു.
2018 മാർച്ച് 10 ന് ഇഹലോകവാസം വെടിഞ്ഞു

## ജിവിത രേഖ
അരിസ്റ്റോട്ടിൽ മുതൽ ഇസ്ലാമികപാരംബര്യം വരെയുള്ള സാമൂഹിക പരിസരത്തിന്റെ വംശാവലിയെ  (habitus ) സൈദ്ധാന്തിക വത്കരിക്കുന്ന *ഭക്തിയുടെ രാഷ്ട്രിയം : ഇസ്ലാമിക പുനൃദ്ധാനവും സ്ത്രീ കർത്രതവും* (2005 ) എന്ന  പ്രസക്തമായ ഗ്രന്ഥത്തിന്റെ  കർത്താവാണ്‌ സബാ മഹ്മൂദ്. അവരുടെ കൈറോയിൽ  നടത്തിയ എത്നോഗ്രഫി പഠനത്തിൽ  ഈജിപ്തിലെ മസ്ജിദ് പ്രസ്ഥാനത്തെ വിശദീകരിക്കാൻ  പരമ്പരാഗത സ്ത്രീവാദ ജ്ഞാന പ്രക്രിയ അപരിയാപ്തമാണെന്നും  അതുകൊണ്ടു തന്നെ  ഘദ്നാവദാനന്തര സ്ത്രീപക്ഷ വാദത്തിന്റെ അടിസ്ഥാനത്തിൽ "അധികാരക്രമ്തിന്റെ മുകത്തെ  പ്രധിരോധി ക്കുക "   എന്ന സവിശേഷ പാശ്ചാത്യ സ്ത്രീവാദ ജ്ഞാന-മണ്ന്ധലതിൽ നിന്നും വ്യതിചലിച്ച് ശിരോവസ്ത്രത്തെ   മതഭക്തി  എന്ന കർതൃത്വത്തിലൂടെ നോക്കി കാണാനാണ് ശ്രമിക്കുന്നത്  

## ഗ്രന്ഥ സൂചിക
*വിമർശം മതെതരമാണോ:മതനിന്ദ , വികാരം വ്രണപെടൽ, സ്വതന്ത്രഭിപ്രായ പ്രകടനം* തലാൽ അസദ്, വാണ്ടി  ബ്രൗൺ, ജൂഡിത്ത് ബട്ട്ലർ എന്നിവരുടെ കൂടെ. ഫോഡ് ഹാം  യൂണിവേഴ്സിറ്റി പ്രസ്സ്, 2013 (ആദ്യ എഡിഷൻ കാലിഫോർണിയ പ്രസ്സ്, 2009 സർവകലാശാല പ്രസിദ്ധീകരിച്ചിട്ടുണ്ട്).
## സംവാദകർ
തലാൽ അസദ്
വാണ്ടി  ബ്രൗൺ
ജൂദിട്ട് ബറ്റ്ലർ
അലസ്ദൈർ മസിന്ട്യ്രെ

## ഇതും കാണുക
## അവലംബം


## പുറത്തേക്കുള്ള വഴി
ക്രിസ്റ്റഫ്ർ പിന്നി

നരവംശശാസ്ത്രജ്ഞനും കലാചരിത്രകാരനുമാണ് **ക്രിസ്റ്റഫർ പിന്നി**. ലണ്ടൻ യൂണിവേർസിറ്റി കോളെജിൽ നരവംശശാസ്ത്ര വിഭാഗത്തിലും ദൃശ്യസംസ്കാരപഠനവിഭാഗത്തിലും പ്രൊഫസറാണ്. പിന്നി നടത്തിയ ദക്ഷിണേഷ്യൻ, കൂടാതെ പ്രധാനമായും ഇന്ത്യൻ ദൃശ്യസംസ്കാരപഠനങ്ങൾ ഈ മേഖലയിൽ വളരെ പ്രാധാന്യമർഹിക്കുന്നു. 2013-ൽ ഇന്ത്യൻ ഗവണ്മൻട് അദ്ദേഹത്തിനെ പദ്മശ്രീ ബഹുമതി നൽകി ആദരിച്ചു.

ഇന്ത്യൻ ദൃശ്യസംസ്കാര പഠനത്തിന്റെ ഭാഗമായി ക്രിസ്റ്റഫർ പിന്നി രാജ്യത്തുടനീളം സഞ്ചരിച്ചു ശേഖരിച്ചിട്ടുള്ള ക്രോമോലിതോഗ്രാഫുകൾ ഗ്രാമീണ മദ്ധ്യപ്രദേശും, കുംഭമേള, ഹോളി, രംഗ്പഞ്ചമി തുടങ്ങിയ ഉത്സവങ്ങളും, ഹുസ്സൈൻ തെഖ്രി, ഭെറുജീ മന്ദിർ, സൗത്ത് പാർക് സ്റ്റ്രീട് സെമിട്രി, കൊൽക്കത്തയിലെ ഇന്ത്യൻ മ്യൂസിയം തുടങ്ങിയ ചരിത്രപ്രധാനയിടങ്ങളും, നേപ്പാൾ, വാരണാസി, ശ്രീലങ്ക തുടങ്ങിയ സ്ഥലങ്ങളും ഉൾപ്പെടുന്നു.
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:നരവംശശാസ്ത്രജ്ഞർ
കെ.സി. ലക്ഷ്‌മണൻ

പൂരക്കളി ആചാര്യനും  ഫോക്‌ലോർ അക്കാദമി ഗുരുപൂജ അവാർഡ്‌ ജേതാവുമായിരുന്നു  **കെ.സി. ലക്ഷ്‌മണൻ** .
## പുരസ്കാരങ്ങൾ
*ഫോക്‌ലോർ അക്കാദമി ഗുരുപൂജ അവാർഡ്‌ 
## അവലംബം


വർഗ്ഗം:കേരള ഫോക്‌ലോർ അക്കാദമിയുടെ ഗുരുപൂജ പുരസ്‌കാരം ലഭിച്ചവർ
വർഗ്ഗം:പൂരക്കളി കലാകാരന്മാർ
വർഗ്ഗം:2014-ൽ മരിച്ചവർ
വർഗ്ഗം:ജൂൺ 9-ന് മരിച്ചവർ
സി.കെ. ലക്ഷ്മണൻ

ഒളിംപിക്സിൽ ബ്രിട്ടീഷ് ഇന്ത്യയെ പ്രതിനിധീകരിച്ച് ഫ്രാൻസിൽ നടന്ന 1924 ലെ സമ്മർ ഒളിംപിക്സിൽ പങ്കെടുത്ത കേരളീയനായ അത്‍ലറ്റാണ് **സി.കെ. ലക്ഷ്മണൻ**(1898 - 1972) എന്ന ചെറുവേരി കൊട്ടിലേത്ത് ലക്ഷ്മണൻ. ഒളിമ്പിക്സിൽ പങ്കെടുക്കുന്ന ആദ്യ മലയാളി എന്ന ഖ്യാതി ഇദ്ദേഹത്തിനാണ്.
## ജീവിതരേഖ
കണ്ണൂർ തലശ്ശേരിയിൽ ജനിച്ചു. ബ്രിട്ടീഷ് രാജിൽ പട്ടാളത്തിൽ മേജർ ജനറലും ആരോഗ്യ സേവനങ്ങളുടെ ഡയറക്ടർ ജനറലായും പ്രവർത്തിച്ചു. ക്രിക്കറ്റ് താരവുമായിരുന്നു.
## പുരസ്കാരങ്ങൾ
1924 ൽ ഡൽഹിയിൽ നടന്ന ആദ്യ ദേശീയ അത്‌ലറ്റിക് മീറ്റിൽ  120 യാർഡ് ഹർഡിൽസ് ഇനത്തിൽ സ്വർണ്ണം നേടി.
## അവലംബം


വർഗ്ഗം:കേരളത്തിൽ നിന്നുള്ള കായികതാരങ്ങൾ
വർഗ്ഗം:കേരളത്തിൽ നിന്നുള്ള ഒളിമ്പ്യന്മാർ
വർഗ്ഗം:1898-ൽ ജനിച്ചവർ
ടി.എം. വർഗീസ് (ഫുട്ബാൾ താരം)

1948-ലെ ലണ്ടൻ ഒളിമ്പിക്‌സിൽ പങ്കെടുക്കുകയും 1951-ലെ ഏഷ്യൻ ഗെയിംസ് സ്വർണമെഡൽ നേടിയ ടീമിൽ കളിക്കുകയും ചെയ്ത കേരളീയനായ ഫുട്ബോൾ താരമാണ് **തിരുവല്ല പാപ്പൻ**  എന്നറിയപ്പെട്ടിരുന്ന **ടി.എം. വർഗീസ്**. തിരുവല്ല എം.ജി.എം. ഹയർ സെക്കൻഡറി സ്കൂളിൽ പഠിച്ചു. ടാറ്റാ ഫുട്ബാൾ ടീമിലംഗമായ പാപ്പൻ 1952 വരെ അതിന്റെ ക്യാപ്റ്റനുമായിരുന്നു. 
## അവലംബം


വർഗ്ഗം:കേരളത്തിൽ നിന്നുള്ള കായികതാരങ്ങൾ
വർഗ്ഗം:കേരളത്തിൽ നിന്നുള്ള ഒളിമ്പ്യന്മാർ
വർഗ്ഗം:1979-ൽ മരിച്ചവർ
ഷെയ്ൽ വാതകം

ഇരുപത്തൊന്നാം നൂറ്റാണ്ടിൻറെ ഇന്ധനം എന്നു വിശേഷിപ്പിക്കാവുന്ന ശിലാഫലകങ്ങൾക്കടയിലെ ഇന്ധന സ്രോതസ്സാണ് **ഷെയ്ൽ. (Shale Gas)**. പെട്രോളിൻറെ വിപണി 2014 ജൂണിൽ ബാരലിന് 115 ഡോളറുണ്ടായിരുന്നത് വർഷാവസാനത്തോടെ 45 ഡോളറിലേക്ക് കൂപ്പ് കുത്തിയതിൻരെ കാരണവും ഷെയ്ലിൻറെ കണ്ടു പിടുത്തമാണ്. ഇന്ധനരംഗത്ത് ഇനി ഷെയിലിൻറെ യുഗമായിരിക്കുമെന്നും വിലയിരുത്തപ്പെടുന്നു. 

## അവലംബം
സാദത് ഹസൻ മൻതോ

ലഘുചിത്രം|സാദത് ഹസൻ മൻതോ
**സാദത് ഹസൻ മൻതോ** (English: Saadat Hasan Manto, Urdu:‏‏سعادت حسن منٹو‎; Saʿādat Ḥasan Maṅṫō, 11 May 1912 – 18 January 1955) ഇന്ത്യൻ ഉപഭൂഗണ്ഡത്തിലെ ഒരു പ്രമുഖ ഉർദു ചെറുകഥാകൃത്തായിരുന്നു. ബ്രിട്ടീഷ്‌ ഇന്ത്യയിലെ പഞാബിൽ ജനിച്ച മൻതോ ഇന്ത്യാ വിഭജനത്തിനു ശേഷം പാകിസ്താനിലേക്ക് കുടിയേറിയ മൻതോ പാകിസ്താനിലെ ലാഹോറിൽ വെച്ച് 1955ൽ, തൻറെ നാൽപ്പത്തി രണ്ടാം വയസ്സിൽ മരണപ്പെട്ടു. ഇന്ത്യാ വിഭജനത്തിൻറെ അനന്തര ഫലങ്ങൾ തീക്ഷണമായി പകർത്തിയ ചെറു കഥകളുടെ പേരിലാണ് മൻതോ ഇന്നും ഓർമിക്കപ്പെടുന്നത്. തോബാ തെക് സിംഗ് ഖോൽ ദോ, തണ്ടാ ഘോഷ് എന്നിവയാണ് അദേഹത്തിൻറെ ഏറ്റവും പ്രശസ്തമായ കഥകൾ.

## ജീവിതരേഖ
## കൃതികൾ
## കൂടുതൽ വായനക്ക്

* The Pity of Partition: Manto’s Life, Times, and Work across the India-Pakistan Divide. Ayesha Jalal, Princeton University Press, 2013.
* Life and Works of Saadat Hasan Manto, by Alok Bhalla. 1997, Indian Institute of Advanced Study. ISBN 81-85952-48-5

വർഗ്ഗം:ഉർദു എഴുത്തുകാർ
വർഗ്ഗം:1912-ൽ ജനിച്ചവർ
ആഗ്നേയം

പി. വത്സലയുടെ പ്രശസ്തമായ ഒരു മലയാളം നോവലാണ്‌ **ആഗ്നേയം**. 1974 ൽ രചിക്കപ്പെട്ട ഇ നോവൽ എഴുപതുകളിലെ കേരളീയ രാഷ്ട്രീയ പ്രതിസന്ധികളെ ഒരു സ്ത്രീയുടെ കാഴ്ചപ്പാടിൽ നിന്നു കൊണ്ട്‌ ആഖ്യാനം ചെയ്യുന്നു. ജീവിതത്തിൻറെ പ്രതിസന്ധികളെ ശക്തയായി നേരിടുന്ന നങ്ങേമ എന്ന അന്തർജനമാണ് ഈ നോവലിലെ കേന്ദ്ര കഥാപാത്രം.

## കഥാസംഗ്രഹം
നങ്ങേമ എന്ന വിധവയായ ബ്രാഹ്മണ യുവതി  സ്വന്തം കുടുംബത്തെ സംരക്ഷിക്കാനായി തൻറെ സഹോദരിയോടൊപ്പം വയനാട്ടിലേക്ക് പോകുന്നു.  പാരമ്പര്യങ്ങളിൽ കുടുങ്ങിക്കിടക്കുന്ന ബ്രാഹ്മണ സമുദായത്തിന്റെ ഒരു ഭാഗമായിട്ടും അതിൽ നിന്നുള്ള എതിർപ്പുകളെ അതിജീവിച്ച് ചെറുതും വലുതുമായ പല ജോലികളും ചെയ്തും മണ്ണിനോട് പട വെട്ടിയും നങ്ങേമ തൻറെ കുടുംബത്തെ സംരക്ഷിക്കുന്നു. ആ കുഗ്രാമത്തിൽ അവൾ സുക്ഷിച്ചു വെച്ച പണം കൊണ്ട് ഭുമി വാങ്ങുകയും അതിൽ കൃഷി ചെയ്യുകയും ചെയ്യുന്നു . കാട്ടാനകളും വന്യമൃഗങ്ങളും പ്രതികൂല കാലാവസ്ഥയും നങ്ങേമയുടെ മുന്നിൽ തടസം സൃഷ്ടിക്കുന്നുവെങ്കിലും അവൾ അവയെ ഒക്കെ മറികടന്നു മുന്നോട്ടു പോകുന്നു . ഉണ്ണി എന്ന നങ്ങേമയുടെ മകനെ കോളേജ് വരെ പഠിപ്പിക്കുന്നു എങ്കിലും കാലാന്തരത്തിൽ അവൻ നക്സൽ ആശയങ്ങളിൽ ആകൃഷ്ടനാകുന്നു. ഉണ്ണി പോലീസ് പിടിയിലാവുകയും ശിക്ഷിക്കപെടുകയും ചെയ്യുന്നത് നങ്ങേമയെ തളർത്തുന്നുവെങ്കിലും ജീവിത സമരത്തിൽ തോറ്റുകൊടുക്കാത്ത ഒരു സ്ത്രീ ശക്തിയായി അവൾ ചുറ്റുമുള്ളവർക്ക്‌ താങ്ങായി ജീവിതം തുടരുന്നു. ഈ നോവൽ എഴുപതുകളുടെ നക്സൽ രാഷ്ട്രീയ പരിസരങ്ങളെ സൂക്ഷ്മമായി അവതരിപ്പിക്കുന്നതോടൊപ്പം തന്നെ നങ്ങേമ എന്ന സ്ത്രീകഥാപത്രത്തിന്റെ ഭാഗത്തുനിന്നും ആ കാലത്തെ അപഗ്രഥിക്കുകയും ചെയ്യുന്നു. ആധുനിക മലയാള സാഹിത്യ നിരൂപകരിൽ പ്രമുഖയായ  ഡോ. എം.ലീലാവതി  ആഗ്നേയത്തെ ഇങ്ങനെ വിലയിരുത്തുന്നു, "ഇന്ന് വരേയ്ക്കും സാഹിത്യത്തിൽ സ്ത്രീകളെ കുറിച്ച്  ഉണ്ടായിട്ടുള്ള എല്ലാ നിലവാരമില്ലാത്ത രചനകളെയും ഭസ്മീകരിക്കാൻ നങ്ങേമയിലെ അഗ്നി ധാരാളം മതിയാകും. മത യുദ്ധങ്ങളുടെ തീയിൽ പിറക്കുകയും പിന്നീട് നക്സലിസതിന്റെ അഗ്നിയിലെക്ക് എറിയപ്പെടുകയും ചെയ്യുന്ന ആഗ്നേയം ഒരു നവ ദുരന്തെതിഹസത്തിനു ജന്മം നല്കുന്നു"

## അവലംബം

വർഗ്ഗം:മലയാളം നോവലുകൾ
ഇന്ത്യയിലെ ടെസ്റ്റ് ക്രിക്കറ്റ് സ്റ്റേഡിയങ്ങൾ

ടെസ്റ്റ് ക്രിക്കറ്റ് മത്സരങ്ങൾ അരങ്ങേറിയിട്ടുള്ള ഇന്ത്യയിലെ സ്റ്റേഡിയങ്ങളുടെ പട്ടികയാണ് ഈ ലേഖനം.
## ടെസ്റ്റ് ക്രിക്കറ്റ് സ്റ്റേഡിയങ്ങളുടെ പട്ടിക

## അവലംബം

വർഗ്ഗം:ഇന്ത്യൻ ക്രിക്കറ്റ്
വർഗ്ഗം:ഇന്ത്യയിലെ ക്രിക്കറ്റ് സ്റ്റേഡിയങ്ങൾ
സൗദി റിയാൽ

സൗദി അറേബ്യ എന്ന അറബ് രാഷ്ട്രത്തിന്റെ രാഷ്ട്ര നാണയമാണ്  **സൗദി റിയാൽ**. ഒരു റിയാലിനെ വീണ്ടും വിഭജിച്ചതാണ് *ഹലാലാ*. 100 ഹലാലാ ഒരു റിയാലിന്ന് തുല്യമാണ്. റിയാൽ എന്ന നാമം സ്പാനിഷ്‌ റിയൽ എന്ന വാക്കിൽ നിന്നാണ് ഉത്ഭവിച്ചത്.
  
ഒരു റിയാൽ ഏകദേശം 0.27 യു .എസ് ഡോളറിൻ തുല്യമാണ്. ധനകാര്യ സംബന്ധമായ  അവകാശം* saudi arabian monetary agency * ക്കാ കുന്നു .5,10,25,50 ഹലാലാ [നാണയങ്ങൾ ] കളും 1, 5, 10, 50, 100, 200, 500 എന്നീ റിയാലുകളും [കറൻസി] ആണുള്ളത് .1,5,10,50,100 എന്നിവയിൽ അബ്ദുല്ലാഹ് ബിൻ അബ്ദുൽ അസീസ്‌ അൽ സൌദ്‌ രാജാവിന്റെ ചിത്രം ഉണ്ട് .500 റിയാലിൽ അബ്ദുൽ അസീസ്‌ അൽ സൗദ് രാജാവിന്റെ പടമാണുള്ളത്. നിലവിലെ ഭരണാധികാരി സൽമാൻ രാജാവിന്റെ ചിത്രത്തോടെയുള്ള കറൻസികൾ 2016 ഡിസംബർ മുതൽ ലഭ്യമായിത്തുടങ്ങും. ബാങ്കുകളിൽ എത്തിച്ചേരുന്ന പഴയ നോട്ടുകൾ പിന്നീട് വിപണിയിലേക്ക് എത്തുകയില്ല. ഒരു വർഷം കൊണ്ട് പഴയ നോട്ടുകൾ പൂർണമായി പിൻവലിക്കാനാണ് സാമ ലക്ഷ്യമിടുന്നത്.

### വിവിധ ഘട്ടങ്ങൾ
സൗദ് രാജാവിന്റെ ഭരണകാലത്ത് 1961 ജൂൺ 14 നാണ് സൗദിയിലെ ആദ്യ കറൻസി നോട്ട് പുറത്തിറക്കിയത്. ഒന്ന്, അഞ്ച്, പത്ത്, 50, 100 റിയാൽ നോട്ടുകളാണ് അന്ന് പുറത്തിറക്കിയത്.
കറൻസികളുടെ രണ്ടാം പതിപ്പ് ഫൈസൽ രാജാവിന്റെ കാലത്ത് 1968 മാർച്ച് 13 ന് പുറത്തിറക്കി. 
1971 ജൂൺ 24 ന് ആദ്യ പതിപ്പ് നോട്ടുകൾ പിൻവലിച്ചു. 
ഖാലിദ് രാജാവിന്റെ കാലത്ത് 1976 സെപ്റ്റംബർ ഒമ്പതിനാണ് സൗദി റിയാലിന്റെ മൂന്നാം പതിപ്പ് പുറത്തിറക്കിയത്. 
ഫഹദ് രാജാവിന്റെ ഭരണകാലത്ത് 1984 ജനുവരി നാലിന് നാലാം പതിപ്പ് പുറത്തിറക്കി. നാലാം പതിപ്പിനൊപ്പമാണ് ആദ്യമായി അഞ്ഞൂറു റിയാൽ നോട്ടുകൾ പുറത്തിറക്കിയത്. 
അബ്ദുല്ല രാജാവിന്റെ കാലത്ത് 2008 മെയ് 21 നാണ് അഞ്ചാം പതിപ്പ് പുറത്തിറക്കി. ഘട്ടംഘട്ടമായായിരുന്നു അഞ്ചാം പതിപ്പ് നോട്ടുകൾ പുറത്തിറക്കിയത്. 2007 മെയ് 21 ന് 50 റിയാൽ നോട്ടും ജൂലൈ 16 ന് അഞ്ച്, പത്ത് റിയാൽ നോട്ടുകളും സെപ്റ്റംബർ 17 ന് 500 റിയാൽ നോട്ടും ഡിസംബർ 12 ന് 100 റിയാൽ നോട്ടും പുറത്തിറക്കി. 
സൗദി റിയാലിന്റെ ആറാമത് പതിപ്പ് 2016 ഡിസംബറിൽ പുറത്തിറക്കി. 
മക്കയിലെ മസ്ജിദുൽ ഹറാം, മസ്ജിദുന്നബവി വികസനങ്ങൾ, സൗദിയിലെ പ്രധാന വികസനങ്ങൾ, പ്രധാന ചരിത്ര അടയാളങ്ങൾ എന്നിവ വ്യക്തമാക്കുന്ന ഫോട്ടോകൾ പുതിയ നോട്ടുകളിൽ ഉൾപ്പെടുത്തിയിട്ടുണ്ട്. 

## പുറത്തേയ്ക്കുള്ള കണ്ണികൾ
* സൗദി ബാങ്ക്നോട്ടുകൾ ആദ്യ പതിപ്പു മുതൽ പ്രത്യേക പതിപ്പു വരെ.
* http://www.islamicbanknotes.com/

വർഗ്ഗം:ഏഷ്യയിലെ നാണയങ്ങൾ
മീനമ്പാക്കം റെയിൽ നിലയം

**മീനമ്പാക്കം റെയിൽ നിലയം** ചെന്നൈ ബീച്ച് - ചെങ്കല്പട്ട് പാതയിലെ ഒരു സ്റ്റേഷനാണ്. ഈ സ്റ്റേഷൻ ഹിന്ദു കോളനി, മടിപ്പാക്കം, മീനമ്പാക്കം, ജാമീൻ പല്ലാവരം എന്നീ പ്രദേശങ്ങൾക്ക് സേവനം നൽകുന്നു. ദേശീയ പാത 45നോട് ചേർന്നാണ് ഈ സ്റ്റേഷൻ ഉള്ളത്. ചെന്നൈ ബീച്ച് സ്റ്റേഷനിൽ നിന്നും 20 കിലോമീറ്റർ ദൂരത്തിൽ കടൽ നിരപ്പിൽ നിന്നും 18 മീറ്റർ ഉയരത്തിൽ സ്ഥിതി ചെയ്യുന്നു. 

## ചരിത്രം
മദ്രാസ് ബീച്ചിനും താമ്പരത്തിനും ഇടയ്ക്കുള്ള റെയിൽ പാത വൈദ്യുതീകരിച്ചത് 1931 മെയ് മാസം 11ആം തിയ്യതിയാണ്.

കേന്ദ്രീകൃതമായ വൈദ്യുതീകരിച്ച സിഗ്നലിങ് സംവിധാനം വഴിയാണ് ഈ സ്റ്റേഷൻ നിയന്ത്രിക്കപ്പെട്ടിരുന്നത്. 1931ൽ 1500 വോൾട്ട് ഡിസി വൈദ്യുതി ഉപയോഗിച്ചാണ് ഇത് പ്രവർത്തിച്ചിരുന്നത്. കൂടാതെ എഗ്മോർ വരെ സ്വയം പ്രവർത്തിത സിഗ്നലിങ് സംവിധാനവും ഉണ്ടായിരുന്നു. ഈ കേന്ദ്രീകൃത സിഗ്നലിങ് നിലയം 2002 ആഗസ്റ്റ് മാസം പ്രവർത്തനം മതിയാക്കി. സ്റ്റേഷൻ പുതുക്കി പുതിയ ഉപകരണങ്ങൾ ഉപയോഗിക്കാനായിട്ടായിരുന്നു നിർത്തിയത്.
 The section was converted to 25&nbsp;kV&nbsp;AC traction on 15 January 1967.

## References

## External links
*Pazhavanthangal railway station at Indiarailinfo.org

വർഗ്ഗം:ചെന്നൈ
കുമരി കണ്ഡം

thumbnail|right|കുമരി കണ്ഡത്തിന്റെ വിന്യാസം

ഇന്ത്യൻ മഹാസമുദ്രത്തിനടിയിൽ മുങ്ങിപ്പോയി 
എന്ന് കരുതപ്പെടുന്ന ഒരു സാങ്കൽപിക ഭൂഭാഗമാണ് കുമരി കണ്ഡം

19ാം നൂറ്റാണ്ടിൽ, യൂറോപ്പിലേയും അമേരിക്കയിലേയും ഗവേഷകരും പണ്ഡിതരും **ലെമൂറിയ** എന്നൊരു ഭൂഭാഗം ഇന്ത്യയ്ക്ക് തെക്ക് ഉണ്ടായിരുന്നിരിക്കാം എന്ന് വാദിച്ചിരുന്നു. പടിഞ്ഞാറിൽ മഡഗാസ്കർ മുതൽ കിഴക്ക് ഓസ്ട്രേലിയ വരെ പരന്നു കിടക്കുന്ന ഒരു ഭൂഘണ്ഡമായിട്ടാണ് ഇത് വിഭാവനം ചെയ്തത്. മഡഗാസ്കറിലെയും ഓസ്ട്രേലിയയിലെയും ഇന്ത്യയിലേയും ഗോത്രവംശജർ തമ്മിൽ കണ്ടിരുന്ന നിഗൂഢമായ ഒരു സാമ്യം കാരണമാണ് ഇങ്ങനെ ഒരു തിയറി ഉണ്ടായത്. ആ കാലത്തെ തമിഴ് നവോത്ഥാന നായകരൊക്കെ ഈ വാദം ഏറ്റെടുക്കുകയും, സംഘകാല കൃതികളിൽ പറഞ്ഞിരുന്ന പാണ്ഡ്യനാട് ഈ ഭൂഭാഗം കൂടി ചേർന്നതാണ് എന്നും, പിന്നീടെപ്പോഴോ കടലിൽ മുങ്ങി പോയതാണെന്നും വാദം വന്നു. 20ാം നൂറ്റാണ്ടിന്റെ ആദ്യത്തോടെ ലെമൂറിയയ്ക്ക് കുമരികാണ്ഡം എന്ന പേര് കൊടുത്തു. കോണ്ടിനെന്റൽ ഡ്രിഫ്റ്റ് സിദ്ധാന്തം വന്നതോടുകൂടി ലെമൂറിയ എന്ന തത്ത്വത്തിന്റെ പ്രാധാന്യം നഷ്ടപ്പെട്ടു. എങ്കിലും ഇന്നും ആ നഷ്ട ഭൂമിയുടെ തത്ത്വം വിശ്വസിക്കുന്നവർ അനേകമാണ്. അനേകം സംഘകൃതികളിലും സംസ്കൃത കൃതികളിലും പരാമർശിക്കപ്പെട്ട കുമരി കണ്ഡത്തിനെ തമിഴ് സംസ്കാരത്തിന്റെ ഈറ്റില്ലമായി കരുതിപ്പോരുന്നു.

വർഗ്ഗം:സാങ്കല്പിക ഭൂഖണ്ഡങ്ങൾ
ഇതിഹാസ

2014ൽ പുറത്തിറങ്ങിയ ഒരു മലയാള സാങ്കൽപ്പിക ഹാസ്യ ചലച്ചിത്രമാണ് **ഇതിഹാസ**. ബിനു എസ്. സംവിധാനം ചെയ്തിരിക്കുന്ന ഇതിഹാസയുടെ രചന അനീഷ് ലീ അശോക് ആണു നിർവഹിച്ചിരിക്കുന്നത്. ഷൈൻ ടോം ചാക്കോ,അനുശ്രീ,ബാലു വർഗീസ് തുടങ്ങിയവരാണ് ഈ ചലച്ചിത്രത്തിൽ പ്രധാന വേഷങ്ങൾ കൈകാര്യം ചെയ്തിരിക്കുന്നത്. അത്ഭുത ശക്തിയുള്ള മാന്ത്രികമോതിരത്തിന്റെ പ്രവർത്തനത്തിലൂടെ ഒരേ സമയം രണ്ടു പേരുടെ സ്വഭാവങ്ങളും, പെരുമാറ്റങ്ങളും പരസ്പരം മാറിപ്പോകുന്നതാണ് ഈ സിനിമയുടെ പ്രധാന ഇതിവൃത്തം. ദീപക് ദേവാണ് ഈ ചിത്രത്തിന്റെ സംഗീതസംവിധാനം നിർവഹിച്ചിരിക്കുന്നത്.

## അഭിനേതാക്കൾ
* Shine Tom Chacko as Alby Benedict
* Anusree as Janaki
* Balu Varghese as Vikki
* Swapna Menon as Shreya
* Divya Prabha as Ann
* Sunil Sukhada as SI K. Sebastian
* Ambika Mohan as Sulochana Janaki's mother
* Valsala Menon as Janaki's grandmother
* Joy Mathew as the Librarian
* Nobi as Suresh
* RJ Mathukutty as Radio FM Anchor
* Pradeep Kottayam
* Arunsol as vikki friend

## ശബ്ദട്രാക്ക്

## അവലംബം

## ബാഹ്യ ലിങ്കുകൾ
* 

വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ
ഷർമിള രേഗി

ഒരു ഇന്ത്യൻ സോഷ്യോളജിസ്റ്റും ഫെമിനിസ്റ് പണ്ഡിതയുമായിരുന്നു **ശർമിളാ റെഗെ**(7 ഒക്ടോബർ 1964 – 13 ജൂലൈ 2013)
## അവലംബം

വർഗ്ഗം:സാമൂഹ്യശാസ്ത്രജ്ഞർ
വർഗ്ഗം:ഫെമിനിസ്റ്റ് എഴുത്തുകാർ
വർഗ്ഗം:1964-ൽ ജനിച്ചവർ
അൽ കിന്ദി

മധ്യ കാല ഘട്ടത്തിലെ പ്രശസ്ത തത്ത്വചിന്തകനും ഗണിതജ്ഞനും ഫിസീഷ്യനുമായിരുന്നു **അൽ കിന്ദി**. മുഴുവൻ നാമം **അബൂ യുസുഫ് യഅ്ഖൂബ് ഇൂബ്നു ഇസ്ഹാഖ് അസ്സബ്ബാഹ് അൽ കിന്ദി (Abu Yūsuf Yaʻqūb ibn ʼIsḥāq aṣ-Ṣabbāḥ al-Kindī) . ഇദ്ദേഹമാണ് അറേബ്യന് ഫിലോസഫിയുടെ പിതാവ്.**
## അവലംബം

വർഗ്ഗം:ഇസ്ലാമികതത്ത്വചിന്തകർ
കേരള വിദ്യാർത്ഥി സംഘടന

കേരളത്തിൽ നക്സൽബാരി പ്രസ്ഥാനത്തിൽ വിശ്വസിക്കുന്നവരും അതിൽ പ്രവർത്തിക്കുന്നവരും രൂപംനൽകിയ വിദ്യാർത്ഥി പ്രസ്ഥാനമാണ് **കേരള വിദ്യാർത്ഥി സംഘടന (കെ.വി.എസ്)**. അഭിനവ സി.പി.ഐ(എം.എൽ)ൻറെ വിദ്യർത്ഥി സംഘടനയായ കെ.വി.എസ് അടിയന്തരാവസ്ഥ കാലത്ത് കേരളത്തിലെ കലാലയങ്ങളിൽ ശക്തമായി പ്രവർത്തിച്ചിരുന്നു.. മാതൃസംഘടനയുടെ വിഭജനത്തിന് ശേഷം പി.സി.ഉണ്ണിചെക്കൻ നേതൃത്വം നൽക്കുന്ന സി.പി.ഐ(എം.എൽ) റെഡ് ഫ്ലാഗ് തങ്ങളുടെ വിദ്യർത്ഥി പ്രസ്ഥാനത്തിന് ഈ പേര് സ്വീകരിച്ചു. തീവ്രഇടതുപക്ഷ വിദ്യാർത്ഥി പ്രസ്ഥാനമായ സംഘടന "വിദ്യാർത്ഥി" എന്ന പേരിൽ മാസികയും പ്രസിദ്ധീകരിച്ചിരുന്നു. 

## അവലംബം


വർഗ്ഗം:ഇന്ത്യയിലെ ഇടതുപക്ഷ വിദ്യാർത്ഥിസംഘടനകൾ
നല്ല തങ്കാൾ (സംഗീത നാടകം)

കോട്ടയ്ക്കൽ ആര്യവൈദ്യശാലാ സ്ഥാപകൻ പി.എസ്.വാരിയർ രചിച്ച സംഗീത നാടകമാണ് **നല്ല തങ്കാൾ**. 1914ലാണ് **നല്ല തങ്കാൾ** ആദ്യമായി അവതരിപ്പിച്ചത്.  എട്ടുമണിക്കൂറോളം ദൈർഘ്യമുള്ള ഈ നാടകം അക്കാലത്തെ ജനപ്രിയ നാടകങ്ങളിലൊന്നായിരുന്നു.
## കഥ
പഴയ പാണ്ഡ്യനാട്ടിൽ സാധാരണക്കാരുടെ ഇടയിൽ പ്രചാരത്തിലുണ്ടായിരുന്ന അവിശ്വസനീയമായ നാടോടിക്കഥയാണിത്. മധുരാപുരിയിലെ നല്ലണ്ണ രാജാവ് തന്റെ സഹോദരിയായ നല്ല തങ്കാളിനെ വടമധുരാപുരിയിലെ രാജാവായ കശ്യപന് വിവാഹം ചെയ്തു കൊടുത്തു. 12 വർഷത്തെ അവരുടെ ദാമ്പത്യത്തിൽ ഏഴു മക്കളും പിറക്കുന്നു. അങ്ങനെയിരിക്കെയാണ് രാജ്യത്തുണ്ടായ കടുത്ത ക്ഷാമതത്തെതുടർന്ന് നല്ല തങ്കാൾ മക്കളേയും കൂട്ടി സ്വന്തം രാജ്യത്തേയ്ക്ക് തിരിച്ചു പോവുന്നു. അവിടുത്തെ കൊട്ടാരത്തിൽനിന്ന് പുറത്താക്കപ്പെടുന്ന ആ അമ്മയും മക്കളും ഭക്ഷണമില്ലാതെ കാട്ടിലൂടെ അലഞ്ഞുതിരിഞ്ഞ് ഒടുവിൽ കിണറ്റിൽച്ചാടി മരിയ്ക്കുന്നു. ഈ വിവരമറിഞ്ഞ് നല്ല തങ്കാളിന്റെ സഹോദരനും ഭർത്താവും സങ്കടത്താൽ ജീവനൊടുക്കുന്നു. ഒടുവിൽ ഇഷ്ടദേവനായ ശിവൻ പ്രത്യക്ഷപ്പെട്ട് മരിച്ചുപോയ എല്ലാവരേയും ജീവിപ്പിക്കുകയും ചെയ്യുന്നതാണ് കഥ.

## പുനരാവിഷ്കാരം
കോട്ടയ്ക്കൽ പി.എസ്.വി. നാട്യസംഘത്തിന്റെ പ്ലാറ്റിനം ജൂബിലി ആഘോഷത്തിന്റെ ഭാഗമായി 2015 ജനുവരിയിൽ ഈ നാടകം വീണ്ടും അരങ്ങിലെത്തിച്ചിരുന്നു. രണ്ടുമണിക്കൂറായി ചുരുക്കിയാണ് സംഘം അവതരിപ്പിച്ചത്. പഴമയെ പുനരാവിഷ്‌കരിയ്ക്കാനായി അന്ന് ഉപയോഗിച്ചിരുന്ന രീതിയിലുള്ള ആടയാഭരണങ്ങൾ, ചമയങ്ങൾ, രംഗസജ്ജീകരണം തുടങ്ങിയവയെല്ലാം നാട്യസംഘം ഉപയോഗിച്ചു.
## അവലംബം


വർഗ്ഗം:സംഗീത നാടകങ്ങൾ
സോണോറൻ കോറൽ സ്നേക്ക്

യു.എസ്.എ,മെക്സിക്കോ എന്നിവിടങ്ങളിലെ തദ്ദേശീയ വിഷപ്പാമ്പ് ആണ് **സോണോറൻ കോറൽ സ്നേക്ക്**. Micruroides euryxanthus എന്ന ശാസ്ത്രനാമത്തിൽ അറിയപ്പെടുന്ന ഈ പാമ്പിനെ Arizona Coral Snake എന്നും വിളിക്കുന്നു.

## സവിശേഷത
ഏതെങ്കിലും ജീവി ആക്രമിക്കാൻ മുതിർന്നാൽ ഈ പാമ്പ്‌ അതിന്റെ തല താഴ്ത്തി ഉടലിനു അടിയിൽ വച്ച് ശക്തമായി അധോവായു പുറത്ത് വിടുന്ന സ്വഭാവം ഈ പാമ്പിനുണ്ട്.

## അവലംബം
നൈൽ ക്രൊകഡൈൽ

ലോകത്തിലെ ഏറ്റവും വലിയ രണ്ടാമത്തെ മുതലയായി പരിഗണിക്കപ്പെടുന്ന ജീവിയാണ് **നൈൽ ക്രൊകഡൈൽ** (Nile crocodile). ആഫ്രിക്ക വൻകരയിലെ ഏറ്റവും വലിയ മുതലയാണ് ഇത്. സഹാറ മരുഭൂമിക്ക് തെക്കുള്ള ആഫ്രിക്കൻ രാജ്യങ്ങളിൽ ഇവ കാണപ്പെടുന്നു. തടാകങ്ങൾ,നദികൾ,ചതുപ്പ് നിലങ്ങൾ എന്നിവയാണ് ഇവയുടെ ആവാസ സ്ഥാനങ്ങൾ. ലവണജലാശയങ്ങളിൽ അപൂർവ്വമായി ഇവ കാണപ്പെടുന്നുണ്ട്. ആഫ്രിക്കയുടെ വടക്കൻ പ്രദേശങ്ങളിൽ നൈൽ ഡെൽറ്റ വരെ ഇവ കാണപ്പെടുന്നു. 

13-16 വരെ അടിയാണ് ഇവയുടെ നീളം. ഏകദേശം 410 കിലോ വരെ ഇവയ്ക്ക് ഭാരം ഉണ്ടാകുന്നു. മത്സ്യങ്ങൾ,മറ്റ് ഉരഗങ്ങൾ,പക്ഷികൾ,സസ്തനികൾ എന്നിവയെ ഇവ ആഹരിക്കുന്നു. ഒരു മികച്ച വേട്ടക്കാരനാണ് ഇവ. മനുഷ്യരെ ആക്രമിക്കുന്നതിലും ഇവ മടികാണിക്കാറില്ല. ഒരു വര്ഷം നൂറിൽ അധികം മനുഷ്യർ ഇവ കാരണം മരണപ്പെടുന്നു.

## അവലംബം

വർഗ്ഗം:ഉരഗങ്ങൾ
ഹിന്ദുസ്ഥാൻ ഫോട്ടോ ഫിലിംസ്

എക്‌സ്‌റെ, കാമറഫിലിം, സിനിമാചിത്രീകരണത്തിനുള്ള ഫിലിം തുടങ്ങിയവ നിർമ്മിച്ചിരുന്ന കേന്ദ്ര പൊതുമേഖലാസ്ഥാപനമാണ് **ഹിന്ദുസ്ഥാൻ ഫോട്ടോ ഫിലിംസ്**. 1960 ലാണ് ഹിന്ദുസ്ഥാൻ ഫോട്ടോ ഫിലിംസ് കമ്പനി സ്ഥാപിച്ചത്. 1991-92ൽ കേന്ദ്ര സർക്കാർ കൊണ്ടുവന്ന ഉദാരവത്കരണ നയപ്രകാരം മറ്റ് സമാന്തരസ്ഥാപനങ്ങളുമായി കിടപിടിക്കാനാവാതെ നഷ്ടക്കയത്തിലേക്ക് വീഴുകയായിരുന്നു. സാങ്കേതിക വിദ്യയിൽ വന്ന വ്യതിയാനങ്ങളും കമ്പനിക്ക് വിനയായി. 
## ജീവനക്കാരുടെ  സ്വയംവിരമിക്കൽ
4,000 ജീവനക്കാരുണ്ടായിരുന്ന കമ്പനിയിൽ 2015 ജനുവരിയിൽ  610 പേരാണുണ്ടായിരുന്നത്.  മാസങ്ങളായി പ്രവർത്തനം നിലച്ച കമ്പനിയിലെ ജീവനക്കാരിൽ 245 പേർ സ്വയം വിരമിച്ചു. 
## സ്രോതസ്സുകൾ
* 
* 
* 
* 
## അവലംബം

## പുറം കണ്ണികൾ
* Hindustan Photo Films Mfg. Co. Ltd. - Company website

വർഗ്ഗം:കേന്ദ്ര പൊതുമേഖലാസ്ഥാപനങ്ങൾ
നമീബിയ ദേശീയ ക്രിക്കറ്റ് ടീം

അന്താരാഷ്ട്ര ക്രിക്കറ്റിൽ നമീബിയയെ പ്രതിനിധീകരിക്കുന്ന ക്രിക്കറ്റ് ടീമാണ് **നമീബിയ ദേശീയ ക്രിക്കറ്റ് ടീം**. ഐ.സി.സി.യുടെ ഒരു അസോസിയേറ്റ് അംഗമാണ് അവർ. 1954ലാണ് നമീബിയയുടെ രേഖപ്പെടുത്തപ്പെട്ട ആദ്യത്തെ ക്രിക്കറ്റ് മത്സരം നടന്നത്. 1975 മുതൽ 1999 വരെ അവർക്ക് ലോകകപ്പ് യോഗ്യത നേടാനായില്ല. 2001ൽ നടന്ന ലോകകപ്പ് യോഗ്യതാമത്സരത്തിൽ 2-ആം സ്ഥാനത്തെത്തി അവർ 2003 ലോകകപ്പിൽ ഇടം നേടി, പക്ഷെ ഒരു ജയം പോലും നേടാനാകാതെ ഗ്രൂപ്പ് ഘട്ടത്തിൽതന്നെ അവർ ടൂർണമെന്റിൽനിന്ന് പുറത്തായി. പിന്നീട് 2007 ലോകകപ്പിലും, 2011 ലോകകപ്പിലും അവർക്ക് യോഗ്യത നേടാനായില്ല.

## ഇപ്പോഴത്തെ ടീം

കോച്ച്: ഡഗ്ഗ് വാട്സൺ
## അവലംബം

വർഗ്ഗം:ദേശീയ ക്രിക്കറ്റ് ടീമുകൾ
ഗോകുലോത്സവ്ജി മഹാരാജ്

ഹിന്ദുസ്ഥാനി ശാസ്ത്രീയ സംഗീതജ്ഞനാണ് **പണ്ഡിറ്റ് ഗോകുലോത്സവ്ജി മഹാരാജ്**. ഖയാൽ, ദ്രുപദ് ആലാപനങ്ങളിലൂടെ പ്രസിദ്ധനായ അദ്ദേഹത്തിന് പത്മശ്രീ, പത്മഭൂഷൺ പുരസ്കാരങ്ങൾ ലഭിച്ചിട്ടുണ്ട്.
## ജീവിതരേഖ
ഇൻഡോറിൽ ജനിച്ച ഗോകുലോത്സവ്ജിയുടെ ആയിരത്തിലധികം രചനകൾ ഖയാൽ, ദ്രുപദ് ശാഖകളിലായുണ്ട്.
## കൃതികൾ
*വിത്തലേഷ് കീർത്തൻ രത്നാകർ
## ആൽബങ്ങൾ

## പുരസ്കാരങ്ങൾ
*പത്മശ്രീ 
*പത്മഭൂഷൺ 
*താൻസൻ അവാർഡ്

## അവലംബം

## പുറം കണ്ണികൾ
*വെബ്‌സൈറ്റ്
വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
ജിജി തോംസൺ

കേരളത്തിന്റെ 39-മത് ചീഫ്‌ സെക്രട്ടറിയായി സ്‌ഥാനമേറ്റ ഐ.എ.എസ്. ഉദ്യോഗസ്ഥനാണ് **ജിജി തോംസൺ**.

## അധികാരങ്ങൾ
* 2015 ഫെബ്രുവരി ഒന്നുമുതൽ - കേരളത്തിന്റെ ചീഫ് സെക്രട്ടറി
* 1991-ൽ കേരളത്തിലെ സിവിൽ സപ്ലൈസ് ഡയറക്ടർ

## കേസുകൾ
1991-92 കാലഘട്ടത്തിൽ നടന്ന പാമോയിൽ കേസിൽ അന്നത്തെ സിവിൽ സപ്ലൈസ് ഡയറക്ടറായിരുന്ന ജിജി തോംസൺ പ്രതിയാണ്.

വർഗ്ഗം:ഇന്ത്യൻ സിവിൽ സർവ്വീസ് ഉദ്യോഗസ്ഥർ
വർഗ്ഗം:ഇന്ത്യൻ അഡ്മിനിസ്ട്രേറ്റീവ് സർവീസ് ഉദ്യോഗസ്ഥർ
വർഗ്ഗം:കേരളത്തിന്റെ ചീഫ് സെക്രട്ടറിമാർ
സായിച്ചിറോ മിസുമി

ഇന്ത്യ - ജപ്പാൻ സൗഹൃദത്തിന് വലിയ സംഭാവനകൾ നൽകിയ ജപ്പാൻ സ്വദേശിയാണ് **സായിച്ചിറോ മിസുമി** (ജനനം : 16 ജൂൺ 1916).  2015 ൽ ഭാരതം പത്മഭൂഷൺ പുരസ്കാരം നൽകി ആദരിച്ചു.

## ജീവിതരേഖ
ആയോമ ഗാക്കുയിൻ സർവകലാശാലയിൽ നിന്ന് ബിരുദ പഠനത്തിനു ശേഷം ജപ്പാൻ - ഇന്ത്യ അസോസിയേഷനിൽ  1937 ൽ സെക്രട്ടറിയായി. 2007 വരെ അസോസിയേഷനുമായി ബന്ധപ്പെട്ട് പ്രവർത്തിച്ചു. ജപ്പാനിലെ ഏറ്റവും പഴക്കമുള്ള അന്തർ ദേശീയ സംഘടനകളിലൊന്നായ ജപ്പാൻ - ഇന്ത്യ അസോസിയേഷൻ 1903 ലാണ് സ്ഥാപിച്ചത്. ബിസിനസ് ഡയറക്ടറി, ജപ്പാൻ - ഇന്ത്യ അസോസിയേഷൻ വാർത്താ പത്രിക തുടങ്ങി നിരവധി നൂതന മാർഗങ്ങളിലൂടെ ജപ്പാൻ - ഇന്ത്യ സൗഹൃദം വളർത്താനായി പരിശ്രമിച്ചു. 1943 ലെ നേതാജിയുടെ ജപ്പാൻ സന്ദർശനത്തിനിടെ അദ്ദേഹത്തിനാവശ്യമായ പിന്തുണ നൽകി, ടോക്യോ ബിഗ് സിറ്റി ഹാളിലെ പ്രഭാഷണത്തിന് സൗകര്യമൊരുക്കിയത് മിസുമിയായിരുന്നു.
രണ്ടാം ലോക മഹായുദ്ധത്തിനു ശേഷം ചെറിയൊരിടവേള സംഘടനയ്ക്കു തിരിച്ചടിയേറ്റെങ്കിലും 1952 ൽ മിസുമി സഘടനയുടെ മാനേജിംഗ് ഡയറക്ടറായി ചുമതലയേറ്റു. സാംസ്കാരിക മേഖലയിലുൾപ്പെടെ ഫെസ്റ്റിവൽ ഓഫ് ഇന്ത്യ പരിപാടിയുമായി മിസുമി സജീവമായി. 2007 ൽ ജെ.ഐ.അ ഔദ്യോഗിക പദവികളിൽ നിന്ന് വിരമിച്ചു.

## പുരസ്കാരങ്ങൾ
*പത്മഭൂഷൺ (2015)
*ഫിഫ്‌ത്ത് ഓർഡർ ഓഫ് ദ സേക്രഡ്
## അവലംബം


വർഗ്ഗം:പത്മഭൂഷൺ പുരസ്കാരം ലഭിച്ചവർ
വാട്ടർ മോക്കസിൻ

യു.എസ്.എയുടെ കിഴക്ക് ഭാഗങ്ങളിൽ കാണപ്പെടുന്ന ഒരിനം കുഴിമണ്ഡലിയാണ് **വാട്ടർ മോക്കസിൻ**(water moccasin) . Agkistrodon piscivorus എന്ന ശാസ്ത്രനാമത്തിൽ അറിയപ്പെടുന്ന ഇതിനെ swamp moccasin, black moccasin, cottonmouth, gapper എന്നീ പേരുകളിലും വിളിക്കാറുണ്ട്. ഈ വിഷപ്പാമ്പിന്റെ കടി ചിലപ്പോൾ മാരകം ആകാറുണ്ട്. ഭീഷണിപ്പെടുത്തിയാൽ ഇവ ശരീരം ചുരുട്ടി വായ തുറന്ൻ അവയുടെ വിഷപ്പല്ലുകൾ പുറത്ത് കാണിക്കുന്നു.  ഇവയുടെ ആക്രമണസ്വഭാവ കഥകൾ പലപ്പോഴും അത്യുക്തി കലർത്തിയത് ആണെങ്കിലും അപൂർവ്വം സന്ദർഭങ്ങളിൽ ഇവ തങ്ങളുടെ അധിവാസ മേഖലയിൽ കടന്നുവരുന്നവരെ ആക്രമിക്കാൻ ഒരുമ്പെടുന്നത് കാണാം.

അണലി പാമ്പുകളിൽ ജലാശയങ്ങൾക്ക് സമീപമായി കാണപ്പെടുന്ന ഒരേ ഒരു ഇനമാണ് ഇത്. മത്സ്യങ്ങളെ ആഹരിക്കുന്നതിൽ നിന്നാണ് ഇവയ്ക്ക് Agkistrodon piscivorus എന്ന ശാസ്ത്രനാമം ലഭിച്ചത് . ലാറ്റിൻ ഭാഷയിൽ piscis എന്നാൽ മത്സ്യം എന്നാണ് അർത്ഥം.

## അവലംബം
കുവിയേർസ് ഡ്വാർഫ് കേയ്മൻ

ഇന്ന് ജീവിച്ചിരിക്കുന്ന മുതലകളിൽ ഏറ്റവും ചെറിയ മുതലയാണ് **കുവിയേർസ് ഡ്വാർഫ് കേയ്മൻ**(Cuvier's dwarf caiman).തെക്കേ അമേരിക്കയിലെ ബൊളീവിയ,ബ്രസീൽ,കൊളംബിയ,ഇക്വഡോർ,ഫ്രഞ്ച് ഗയാന,ഗയാന,പരാഗ്വേ,പെറു,സുരിനാം,വെനെസ്വേല എന്നീ രാജ്യങ്ങളിൽ ഈ കുള്ളൻ മുതല കാണപ്പെടുന്നു. വനാന്തരങ്ങളിൽ നദീതടങ്ങൾ , തടാക തീരങ്ങൾ എന്നിവിടങ്ങളിൽ ഇവ കാണപ്പെടുന്നു. മറ്റു മുതലകളെ അപേക്ഷിച്ച് ഇവയ്ക്ക് തണുത്ത വെള്ളത്തോടാണ് താല്പര്യം കൂടുതൽ.  

## അവലംബം

## പുറംകണ്ണികൾ


* 

വർഗ്ഗം:സുരിനാമിലെ ഉരഗങ്ങൾ
ആരോ (ടെലിവിഷൻ പരമ്പര)

അമേരിക്കയിലെ സി.ഡബ്ലിയു . ഒരു ടെലിവിഷൻ പരമ്പരയാണ് ***ആരോ***. ഡി.സി കോമിക്സിന്റെ സൂപ്പർ ഹീറോ കഥാപാത്രമായ ഗ്രീൻ ആരോയുടെ ഒരു സ്വതന്ത്രമായ ആവിഷ്കാരമാണ് ആരോ.

## കഥാ പശ്ചാത്തലം
കോടീശ്വര പുത്രനായ ഒളിവർ ക്വീൻ ചൈനാ കടലിലുണ്ടായ ഒരു ബോട്ടപകടത്തെ തുടർന്ന് ലിയാൻ യൂ എന്ന ഏകാന്ത ദ്വീപിൽ അഞ്ചു വർഷം കഴിച്ചു കൂട്ടുന്നു. അഞ്ചു വർഷത്തിനു ശേഷം രക്ഷപ്പെട്ടെത്തുന്ന ഒളിവർ സ്വന്തം നഗരത്തിലെ കുറ്റകൃത്യങ്ങൾക്കെതിരെ പോരാടാൻ ആരംഭിക്കുന്നു. ആ ദീപിൽ അഞ്ചുവർഷം കൊണ്ട് ഒളിവറിനുണ്ടായ അനുഭവങ്ങളും നഗരത്തിലെ പോരാട്ടങ്ങളുമായി സമാന്തരമായ രണ്ടു കഥകളായാണ് ആരോ വികസിക്കുന്നത്. വളരെ വേഗത്തിൽ കഥ പറഞ്ഞു പോകുന്ന രീതിയാണ് അവലംബിച്ചിട്ടുള്ളത്. അമേരിക്കയിലെ ജനപ്രിയ പരമ്പരകളിലോന്നായ ആരോ ഇപ്പോൾ മൂന്നാം സീസണിൽ എത്തി നിൽകുന്നു.

## അവലംബം

വർഗ്ഗം:ടെലിവിഷൻ പരമ്പരകൾ
മധ്യപ്രദേശ് ക്രിക്കറ്റ് ടീം

ഇന്ത്യൻ ആഭ്യന്തര ക്രിക്കറ്റിൽ ഇന്ത്യൻ സംസ്ഥാനമായ മധ്യപ്രദേശിനെ പ്രതിനിധീകരിക്കുന്ന ക്രിക്കറ്റ് ടീമാണ് **മധ്യപ്രദേശ് ക്രിക്കറ്റ് ടീം**. രഞ്ജി ട്രോഫിയിൽ എലൈറ്റ് ഗ്രൂപ്പിലാണ് ഈ ടീം ഉൾപ്പെടുന്നത്. 1932 മുതൽ *സെൻട്രൽ ഇന്ത്യ ക്രിക്കറ്റ് ടീമും*,1941 മുതൽ *ഹോൾക്കർ ക്രിക്കറ്റ് ടീമും* ആയിരുന്നു രഞ്ജി ട്രോഫിയിൽ മധ്യ ഭാരതത്തെ പ്രതിനിധീകരിച്ചിരുന്നത്. പിന്നീട് 1955ൽ *മധ്യ ഭാരത് ടീം* രൂപീകരിക്കുകയും ഹോൾക്കർ ടീം അതിൽ ലയിക്കുകയും ചെയ്തു. 1957 മുതലാണ് *മധ്യപ്രദേശ് ക്രിക്കറ്റ് ടീം* എന്ന പേരിൽ അവർ കളിക്കാൻ ആരംഭിച്ചത്. 

## പ്രമുഖ കളിക്കാർ
*മുഷ്താഖ് അലി
*നമാൻ ഓജ
*അമേയ് ഖുറേഷിയ
*ഈശ്വർ പാണ്ഡെ
*ജലജ് സക്സേന
*രാജേഷ് ചൗഹാൻ
*നരേന്ദ്ര ഹിർവാനി

## ഹോം ഗ്രൗണ്ടുകൾ
* നെഹ്രു സ്റ്റേഡിയം, ഇൻഡോർ - 9 അന്താരാഷ്ട്ര ഏകദിന മത്സരങ്ങൾ നടത്തി
* ക്യാപ്റ്റൻ രൂപ് സിങ് സ്റ്റേഡിയം, ഗ്വാളിയോർ - 12 അന്താരാഷ്ട്ര ഏകദിന മത്സരങ്ങൾ നടത്തി
* ഹോൾക്കർ ക്രിക്കറ്റ് സ്റ്റേഡിയം, ഇൻഡോർ - 3 അന്താരാഷ്ട്ര ഏകദിന മത്സരങ്ങൾ നടത്തി, ഐ.പി.എൽ. മത്സരവേദി

## അവലംബം

## പുറത്തേക്കുള്ള കണ്ണികൾ
*ഇന്ത്യൻ ആഭ്യന്തര ക്രിക്കറ്റ് ചരിത്രം: ക്രിക്കിൻഫോ

വർഗ്ഗം:ഇന്ത്യൻ ആഭ്യന്തര ക്രിക്കറ്റ് ടീമുകൾ
കീഴാളപക്ഷ പഠനങ്ങൾ

കോളനീകരണവും അതിന്റെ ചരിത്രവുമായി ബന്ധപ്പെട്ടു പഠനം നടത്തിയ സമൂഹ്യശാസ്ത്ര വിദഗ്ദരുടെ കൂട്ടായ്മയാണു കീഴാള പഠനസംഘം (Subaltern Studies Collective) എന്നറിയപ്പെടുന്നത്. സമ്പത്ത്, ജാതി, വർണം, ലിംഗം തുടങ്ങിയവയുടെ പേരിൽ അസമത്വവും സമൂഹികമായ പീഡനവും അനുഭവിക്കുന്നവരെയാണു "കീഴാളം" എന്ന പദം സൂചിപ്പിക്കുന്നത്. ഈ അർഥത്തിൽ അന്റോണിയോ ഗ്രാംഷിയാണ് ഈ പദം ആദ്യം ഉപയോഗിക്കുന്നത്.

കോളനികവും ദേശീയവുമായ ചരിത്രരചനയെ പ്രശ്നവൽക്കരിച്ചുകൊണ്ടാണു 1980കളിൽ കീഴാള പക്ഷ പഠനങ്ങൾ പുറത്ത് വരുന്നത്. ദേശീയപ്രസ്ഥാനത്തിൽ വരേണ്യവർഗത്തിന്റെ പങ്കിനെ എടുത്തുകാണിക്കുന്നതിനു പകരം കീഴാളജനവിഭാഗങ്ങളുടെ അഭിലാഷങ്ങളെ ഇത് എടുത്തു കാണിക്കുന്നു.
## വ്യക്തികൾ
* ഡേവിഡ് ആർണോൾഡ്
* ദീപേഷ് ചക്രവർത്തി
* പാർഥ ചാറ്റെർജീ
* രണജീത് ഗുഹ
* സുദീപ്ത കവിരാജ്
* ഗ്യാനേന്ദ്ര പാൻഡെ
* ഷാഹിദ് അമീൻ
* സുമിത് സർക്കാർ
* സൂസി താരു
* ഗായത്രി ചക്രവർത്തി സ്പിവാക്

## കൂടുതൽ വായനക്ക്
* Young, Robert, *White Mythologies*. Routledge, 1990, reissued 2004. Several associated ISBNs, including ISBN 0-415-31181-0, ISBN 0-415-31180-2.
*Ludden, David, ed., *Reading Subaltern Studies. Critical History, Contested Meaning and the Globalization of South Asia*,  London 2001.
*Chaturvedi, Vinayak, ed., *Mapping Subaltern Studies and the Postcolonial*. London and New York 2000.
*Cronin, Stephanie, ed., *"Subalterns and Social Protest: History from Below in the Middle East and North Africa"*. Routledge, 2008. US & Canada.
മോനാ ഹത്തും

ജർമനിയിലെ ബെർലിനും യുകെയിലെ ലണ്ടനും കേന്ദ്രീകരിച്ചു പ്രവർത്തിക്കുന്ന കലാകാരിയാണ് **മോനാ ഹത്തും** (ജനനം:1952). ശ്രദ്ധേയങ്ങളായ നിരവധി പ്രതിഷ്ഠാപനങ്ങൾ തീർത്തിട്ടുണ്ട്. 2011 ൽ ജോൺ മിറോ പ്രൈസ് ലഭിച്ചു.
## ജീവിതരേഖ
ലെബനണിൽ ബെയ്റൂട്ടിൽ ഒളിവിൽ താമസിച്ചു കൊണ്ടിരുന്ന പാലസ്തീനിയൻ ക്രിസ്ത്യൻ  ദമ്പതികളുടെ മകളായി 1952-ൽ ജനിച്ചു.  മോനാ ഹത്തുമിനും  ലെബനണിലെ ആഭ്യന്തര യുദ്ധത്തെ തുടർന്ന് യു.കെയിൽ ഒളിവിൽ കഴിയേണ്ടി വന്നു.  

## [[കൊച്ചി-മുസിരിസ് ബിനാലെ 2014|കൊച്ചി - മുസിരിസ് ബിനാലെ 2014 ൽ]]

ലഘുചിത്രം|മോനാ ഹത്തൂമിന്റെ അണ്ടർകറന്റ് പ്രതിഷ്ഠാപനം കാണുന്ന സന്ദർശകർ
2014 ൽ കൊച്ചി - മുസിരിസ് ബിനാലെയിൽ 'അണ്ടർകറന്റ്' എന്ന പ്രതിഷ്ഠാപനം പ്രദർശിപ്പിച്ചിരുന്നു. വയറുകൾ കൊണ്ട് കൂട്ടിയിണക്കിയ ലൈറ്റ് ബൾബുകൾ വൃത്താകൃതിയിൽ സജ്ജീകരിച്ചിട്ടുള്ള പ്രതിഷ്ഠാപനമായ അണ്ടർകറന്റിൽ  മിന്നിമറയുന്ന ലൈറ്റുകൾ അപായത്തിന്റെ മുന്നറിയിപ്പ് തരുന്നു. ഒരുപക്ഷേ ഈ മുന്നറിയിപ്പ് കുഴിബോംബുകളെ കുറിച്ചാകാം, അല്ലെങ്കിൽ വളഞ്ഞു പുളഞ്ഞൊഴുകിയെത്തുന്ന ലാവാപ്രവാഹത്തെ ̄ കുറിച്ചാകാം. അണ്ടർകറണ്ടിനു പുറമെ 'റൂട്ട്‌സ് എപി' എന്ന കലാവിന്യാസവും മോന ഹത്തും ബിനാലെയിൽ ഒരുക്കിയിരുന്നു.

## പുരസ്കാരങ്ങൾ
*ജോൺ മിറോ പ്രൈസ്
## അവലംബം

## അഭിമുഖങ്ങൾ
Michael Archer, Phaidon
Archer, M. Brett, G. De Zegher, C. ed., Mona Hatoum, Phaidon, Oxford, 1997

John Tusa, BBC

Janine Antoni, BOMB 
## അധിക വായനയ്ക്ക്
*Michael Archer, Guy Brett, and Catherine M. De Zegher, eds., Mona Hatoum, Phaidon, Oxford, 1997
## പുറം കണ്ണികൾ
*Hatoum BBC Radio 3 transcript at www.bbc.co.uk
*Mona Hatoum at Whitecube.com
*Mona Hatoum at Female-artists.net 
*Mona Hatoum at daratalfunun.org
* L'appartement 22, Rabat

വർഗ്ഗം:ജീവിച്ചിരിക്കുന്നവർ
വർഗ്ഗം:1952-ൽ ജനിച്ചവർ
വർഗ്ഗം:പാലസ്തീനിയൻ കലാകാരന്മാർ
വർഗ്ഗം:കൊച്ചി-മുസിരിസ് ബിനാലെ 2014
വർഗ്ഗം:ലെബനീസ് കലാകാരികൾ
പി. തിലോത്തമൻ

കേരളത്തിന്റെ നിലവിലെ ഭക്ഷ്യ സിവിൽ സപ്ലൈസ് മന്ത്രിയാണ് **പി.തിലോത്തമൻ**. കമ്മ്യൂണിസ്റ്റ്‌ പാർട്ടി ഓഫ് ഇന്ത്യയുടെ ആലപ്പുഴ ജില്ലാ സെക്രട്ടറിയും ചേർത്തല നിയമസഭാ മണ്ഡലത്തെ പ്രതിനിധീകരിക്കുകയും ചെയ്യുന്നു. സി.പി.ഐയുടെ വിദ്യർത്ഥി പ്രസ്ഥാനമായ എ.ഐ.എസ്.എഫിലൂടെയായിരുന്നു അദ്ദേഹത്തിന്റെ രാഷ്ട്രീയ പ്രവേശം.

## ജീവിത രേഖ
ചേർത്തലയിൽ ശ്രീ പരമേശ്വരന്റെയും ഗൗരിയുടെയും മകനായി 1957 നവംബർ 2ന് ജനനം. ചേർത്തല ശ്രീ നാരായണ കോളേജിൽ നിന്ന് ബിരുദം നേടി. ഭാര്യ ഉഷയും രണ്ട് മക്കളും അടങ്ങുന്നതാണ് കുടുംബം.

വിലാസം- ഉഷസ്, കുറുപ്പൻക്കുളങ്ങര.പി.ഒ, ചേർത്തല, ആലപ്പുഴ-551

## രാഷ്ട്രീയ രേഖ

## വഹിച്ച സ്ഥാനങ്ങൾ

## വഹിച്ച സംഘടനാ സ്ഥാനങ്ങൾ
* സി.പി.ഐ - പാർട്ടി അംഗം (1977)
* സി.പി.ഐ -  സംസ്ഥാന കൌൺസിൽ അംഗം
* സി.പി.ഐ -  സംസ്ഥാന എക്സിക്യൂട്ടീവ് അംഗം
* സി.പി.ഐ - ആലപ്പുഴ ജില്ലാ സെക്രട്ടറി
* സി.പി.ഐ -  ചേർത്തല മണ്ഡലം സെക്രട്ടറി
* എ.ഐ.വൈ.എഫ് - ആലപ്പുഴ ജില്ലാ പ്രസിഡണ്ട്‌
* എ.ഐ.വൈ.എഫ് - സംസ്ഥാന വൈസ് പ്രസിഡണ്ട്‌
* കയർ തൊഴിലാളി ഫെഡറേഷൻ (എ.ഐ.ടി.യു.സി) - സംസ്ഥാന പ്രസിഡണ്ട്‌
* കയർ ഫാക്ടറി വർക്കേഴ്സ് യൂണിയൻ - ചേർത്തല താലുക്ക് പ്രസിഡണ്ട്‌
* തീരദേശ മത്സ്യതൊഴിലാളി യൂണിയൻ (എ.ഐ.ടി.യു.സി) - ചേർത്തല താലുക്ക് പ്രസിഡണ്ട്‌
* ചെത്ത് തൊഴിലാളി യൂണിയൻ (എ.ഐ.ടി.യു.സി) - ചേർത്തല താലുക്ക് പ്രസിഡണ്ട്‌
* ചുമട്ട് തൊഴിലാളി യൂണിയൻ (എ.ഐ.ടി.യു.സി) - ചേർത്തല താലുക്ക് പ്രസിഡണ്ട്‌
* റേഷൻ ഡീലർസ് അസോസിയേഷൻ - ചേർത്തല താലുക്ക് പ്രസിഡണ്ട്‌
* കെ.എൽ.ഡി.സി എംപ്ലോയീസ് അസോസിയേഷൻ - ആലപ്പുഴ ജില്ലാ പ്രസിഡണ്ട്‌

## അവലംബം

വർഗ്ഗം:നവംബർ 2-ന് ജനിച്ചവർ
വർഗ്ഗം:1957-ൽ ജനിച്ചവർ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:കേരളത്തിലെ ഭക്ഷ്യവകുപ്പ് മന്ത്രിമാർ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭയിലെ മന്ത്രിമാർ
ശിവ്കർ ബാപ്പുജി തൽപഡെ

1864-ൽ മുംബൈയിൽ ജനിച്ച **ശിവ്കർ ബാപ്പുജി തൽപഡെ**(, ) 1895-ൽ മനുഷ്യനെ വഹിക്കാത്ത ഒരു ആകാശ യാനം നിർമ്മിച്ച് പറപ്പിച്ചു തെളിച്ചതായി പറയപ്പെടുന്ന ഒരു ഭാരതീയ പണ്ഡിതനാണ്. തൽപഡെയുടെ വിമാനത്തിന് 'മരുത്‌സഖാ' (,  വായുവിന്റെ സുഹൃത്ത് എന്ന അർത്ഥത്തിൽ) എന്നായിരുന്നു പേരു നൽകിയിരുന്നത്. അദ്ദേഹം മുംബൈയിൽ ജീവിച്ചിരുന്ന ഒരു സംസ്കൃത പണ്ഡിതനും വേദജ്ഞനും ആയിരുന്നു.

## മരുത്‌സഖാ
വിമാന എന്നതിൽ നിന്നും പ്രചോദനം ഉൾക്കൊണ്ടു കൊണ്ട് നിർമ്മിച്ചതാണ് *മരുത്‌സഖാ* എന്നു കരുതപ്പെടുന്നു. **മരുത്ശക്തി**() എന്നായിരുന്നു ആ വിമാനത്തിന്റെ പേരെന്നും ഒരഭിപ്രായമുണ്ട്. വിമാന എന്നതിന് സംസ്കൃതത്തിൽ പറക്കുന്ന വാഹനം എന്നാണ് അർത്ഥം, എന്ന് ഡി.കെ. കാഞ്ജിലാലിന്റെ 1985-ലെ *വിമാന ഇൻ ഏൻഷ്യന്റ് ഇന്ത്യ : ഏയ്റോപ്ലേൻസ് ഓർ ഫ്ലൈയിംഗ് മെഷീൻസ് ഇൻ ഏൻഷ്യന്റ് ഇന്ത്യ*()യിൽ പ്രതിപാദിക്കുന്നു, അതു പോലെ തന്നെ തൽപഡെയെപറ്റി മറാഠാ ഭാഷാ ദിനപത്രമായ കേസരിയിലെ ലേഖനങ്ങളിലും പറഞ്ഞിരിക്കുന്നു. തൽപഡേയുടെ ഒരു ശിഷ്യനായ പണ്ഡിറ്റ്. എസ്.ഡി. സതാവ്‌ലേക്കർ എഴുതിയതനുസരിച്ച് മരുത്സഖായ്ക്ക് ഏതാനും മിനുട്ടുകൾ പറക്കാൻ കഴിഞ്ഞിരുന്നു. 

കെ.ആർ.എൻ. സ്വാമിയുടെ അഭിപ്രായത്തിൽ 

ഈ പരീക്ഷണപ്പറക്കലിന്റെ സമയത്തെ മഹാദേവ് ഗോവിന്ദ് റാനാഡേയുടേയും സയ്യാജിറാവു ഗേയ്‌ക്ക്‌വാദിന്റേയും സാന്നിദ്ധ്യം "ആന്നൽസ് ഓഫ് ദി ഭണ്ഡാർക്കർ ഓറിയന്റൽ റിസർച്ച് ഇൻസ്റ്റിറ്റ്യൂട്ട്"()-ലും പരാമർശിച്ചിട്ടുണ്ട്. 2004-ൽ ഒരു മുൻ ഇന്ത്യൻ പ്രതിരോധ വകുപ്പ് ഓഫീസർ മരുത്‌സഖായ്ക്ക് തന്റെ യഥാർത്ഥത്തിൽ സങ്കല്പിക്കപ്പെട്ട കഴിവുകൾ മുഴുവൻ പ്രവർത്തിപ്പിക്കാൻ സാങ്കേതികമായ കാരണങ്ങളാൽ കഴിഞ്ഞില്ല എന്ന് നിരീക്ഷിക്കുകയുണ്ടായി.

## വിശകലനം
ചരിത്രപരമായി ഈ പറക്കൽ പരീക്ഷണത്തിന്റെ സാങ്കേതികത്തികവിന്റെ സാധ്യതകളും അതിന്റെ വിജയത്തിന്റെ സാദ്ധ്യതകളും തുലോം വിരളമായി കണക്കാക്കപ്പെടുന്നു. ഈ പരീക്ഷണത്തിന് തൽപഡേ ഉപയോഗിച്ചു എന്ന് കരുതപ്പെടുന്ന വേദിക് അയോൺ ഡിസൈൻ പിന്നീട് ആകാശ യാത്രക്കുതകുന്നതാണോയെന്ന് സാങ്കേതിക സാദ്ധ്യതാ പഠനത്തിന് വിഷയമാക്കിയിട്ടുണ്ട്. സ്റ്റീവൻ ജെ. റോസെൻ തന്റെ "ദി ജെഡി ഇൻ ദി ലോട്ടസ്: സ്റ്റാർ വാർസ് ആന്റ് ദി ഹിന്ദു ട്രഡീഷൻ"() പുസ്തകത്തിലും ഇതേ ചോദ്യങ്ങൾ ഉയർത്തിയിട്ടുണ്ട്.
പരീക്ഷണത്തിനു ശേഷം മരുത്‌സഖാ തൽപഡേയുടെ വീട്ടിലായിരുന്നു അദ്ദേഹത്തിന്റെ മരണം വരെ സൂക്ഷിച്ചിരുന്നത്. തൽപഡെയുടെ ഒരു മരുമകൾ റോഷൻ തൽപഡേയോടു സംസാരിച്ചിട്ടുള്ള വെലാകരയുടെ വിവരണമനുസരിച്ച് തൽപഡേയുടെ കുടുംബം ആ ആകാശയാനത്തിന്റെ ചട്ടക്കൂട്ടിൽ ഇരുന്ന് തങ്ങൾ പറക്കുന്നതായി സങ്കല്പിക്കുമായിരുന്നത്രേ. മരുത്‌സഖായുടെ ഒരു പുനർനിർമ്മിച്ച പകർപ്പ് വില്ലെ പാർലെയിൽ സൂക്ഷിച്ചിട്ടുണ്ടായിരുന്നു, ഈ പരീക്ഷണം സംബന്ധിച്ച വിവരണങ്ങളും രേഖകളും എച്.എ.എല്ലിലും സംരക്ഷിച്ചിട്ടുണ്ട്.

## പുറം കണ്ണികൾ
* 

## അവലംബങ്ങൾ
ഹണി ബെഞ്ചമിൻ

കൊല്ലം മുൻ മേയറാണ് **ഹണി ബെഞ്ചമിൻ** . സി.പി.ഐയെ പ്രതിനിധികരിച്ച് രണ്ടു തവണ കോർപ്പറേഷൻ കൗൺസിലറായി.  
## ജീവിതരേഖ
വിദ്യാർഥി പ്രസ്ഥാനത്തിലൂടെ പൊതുരംഗത്തത്തെി.  സി.പി.ഐ കൊല്ലം ജില്ലാ കൗൺസിൽ മെമ്പറാണ്. 2014 നവംബറിൽ മേയറായി തെരഞ്ഞെടുക്കപ്പെട്ടു.

## കോർപ്പറേഷൻ തെരഞ്ഞെടുപ്പ്
പി.ഡി.പിയിൽനിന്ന് പുറത്താക്കപ്പെട്ട കൗൺസിലറുടെ പിന്തുണയിൽ സി.പി.ഐയിലെ ഹണി ബെഞ്ചമിൻ മേയറായി. 55 അംഗ കൗൺസിലിൽ ഹണിക്ക് 28ഉം കോൺഗ്രസിലെ മായ ഗണേഷിന് 27ഉം വോട്ട് ലഭിച്ചു. ഇടതുമുന്നണിയിൽ സി.പി.ഐയുമായുണ്ടായ ധാരണപ്രകാരം ,മേയറായിരുന്ന  പ്രസന്ന ഏണസ്റ്റ് സ്ഥാനമൊഴിഞ്ഞതിനെത്തുടർന്നാണ് തെരഞ്ഞെടുപ്പ് നടന്നത്. കോർപ്പറേഷന്റെ അവസാന ഒരു വർഷമാണ് മേയർസ്ഥാനം ലഭിക്കുക.
## അവലംബം


വർഗ്ഗം:കേരളത്തിലെ നഗരപിതാക്കൾ
വർഗ്ഗം:കേരളത്തിലെ വനിതാ രാഷ്ട്രീയപ്രവർത്തകർ
വർഗ്ഗം:കേരളത്തിലെ സി.പി.ഐ. പ്രവർത്തകർ
പാർവ്വതി നായർ

ലഘുചിത്രം
എഴുത്തുകാരിയും ചിത്രകാരിയുമാണ്  **പാർവ്വതി നായർ‍‍‍‍**(ജനനം : 1964). ഫോട്ടോഗ്രാഫി, വീഡിയോഗ്രഫി, പുസ്തക നിർമ്മാണം തുടങ്ങി വിവിധ മേഖലകൾ സംയോജിപ്പിച്ച്  സൃഷ്ടികൾ തീർക്കുന്നു.

## ജീവിതരേഖ
ന്യൂ ഡൽഹിയിൽ ജനിച്ചു. ചെന്നൈ കേന്ദ്രീകരിച്ചു കലാ പ്രവർത്തനം നടത്തുന്നു. ചെന്നൈ സ്റ്റെല്ലാ മേരീസ് കോളേജിൽ നിന്നു ഫൈൻ ആർട്സിൽ ബിരുദവും ലണ്ടനിലെ സെൻട്രൽ സെന്റ് മാർട്ടിൻസ് ഇൻസ്റ്റിറ്റിയൂട്ടിൽ നിന്ന് ഫൈൻ ആർട്‌സിൽ ബിരുദാനന്തര ബിരുദവുമെടുത്തു.

## കൊച്ചി-മുസിരിസ് ബിനാലെ 2014
കൊച്ചി - മുസിരിസ് ബിനാലെ 2014 ൽ  'ദി ഫ്ലൂയിഡിറ്റി ഓഫ് ഹൊറൈസൺസ്' എന്ന ചിത്രസമുച്ചയം അവതരിപ്പിച്ചിരുന്നു. മലബാർ തീരത്തെ യാത്രകളുടേയും കച്ചവടത്തിന്റെയും സുദീർഘമായ ചരിത്രത്തെ സൂചിപ്പിക്കുന്ന സൃഷ്ടി ആരംഭിക്കുന്നത് പഴയതും പുതിയതുമായ നാവിക യന്ത്രങ്ങളുടെ ചിത്രങ്ങളോടെയാണ്. സമയവും, നക്ഷത്രങ്ങളുടേയും ഗ്രഹങ്ങളുടേയും സ്ഥാനവും നിർണയിക്കുന്നതിന് ജ്യോതിശാസ്ത്രജ്ഞരും സമുദ്രപര്യവേഷകരും ഉപയോഗിച്ചിരുന്ന ആസ്‌ട്രോലാബിന്റെ രൂപത്തിൽ നിന്നുണ്ടായതാണ് ആദ്യസൃഷ്ടി. കടൽത്തീരത്തിന്റെ ഗൂഗിൾ മാപ്പും ഇതിനടുത്ത് ചിത്രീകരിച്ചിരിക്കുന്നു. ചുഴിയുടെ രൂപത്തിലുള്ള ശംഖും അറബിക്കടലിനെ അഭിമുഖീകരിച്ചു നിൽക്കുന്ന കൂറ്റൻ കുരുമുളകും പരമാണു കണങ്ങളുടെ പാതയുമൊക്കെ കറുപ്പിലും വെളുപ്പിലുമുള്ള  ഈ ചിത്രങ്ങളിൽ രേഖപ്പെടുത്തിയിരിക്കുന്നു. ആസ്പിൻവാൾ ഹൗസിലെ കടലിന്റെ പശ്ചാത്തലത്തിലാണി ചിത്ര സമുച്ചയം. 

## അവലംബം


വർഗ്ഗം:ഇന്ത്യൻ ചിത്രകാരന്മാർ
വർഗ്ഗം:1964-ൽ ജനിച്ചവർ
സതേൺ ബ്രോൺസ്ബാക്ക് ട്രീ സ്നേക്ക്

വില്ലൂന്നികളുടെ കുടുംബത്തിൽ ഉൾപ്പെടുന്ന ഒരു പാമ്പാണ് **സതേൺ ബ്രോൺസ്ബാക്ക് ട്രീ സ്നേക്ക്** ( Southern bronzeback tree snake) . വിഷമില്ലാത്ത ഈ പാമ്പ്‌ കാവുകളിലും ആർദ്ര വനങ്ങളിലും കാണപ്പെടുന്നു. കേരളം,കർണ്ണാടകം,തമിഴ്നാട് എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്.

ഇത്  തവളകൾ,ഓന്തുകൾ  തുടങ്ങിയ ചെറിയ ജീവികളെ ആഹരിക്കുന്നു.

## അവലംബം
http://indiansnakes.org/content/southern-bronzeback-tree-snake
ഗയ്പോസോറസ്

സോറാപോഡമോർഫ എന്ന ജീവശാഖയിൽ പെട്ട ദിനോസർ ആണ് **ഗയ്പോസോറസ്**. ഇവ പ്രോസോറാപോഡ ആണോ എന്ന സംശയം നിലനില്ക്കുന്നു, കാരണം സോറാപോഡമോർഫ വിഭാഗത്തിന്റെ ഉല്പത്തി മധ്യ ജുറാസ്സിക് കാലത്ത് ആണ് എന്നാണ് മറ്റു പഠനങ്ങൾ കാണിക്കുന്നത്. എന്നാൽ ഇവ തുടക്ക ജുറാസ്സിക് കാലത്ത് ജീവിച്ചവയാണ്.

## ഫോസ്സിൽ
ആദ്യ ഫോസ്സിൽ സൗത്ത് ആഫ്രിക്കയിൽ നിന്നും, രണ്ടാമത്തെ ഫോസ്സിൽ ചൈനയിൽ നിന്നും ആണ് കിട്ടിയിടുള്ളത്. 1911 ൽ ആണ് ഇവയുടെ നാമകരണം നടന്നത് ആദ്യത്തെ ഫോസ്സിലിൽ കിട്ടിയ പ്രധാന ഭാഗങ്ങൾ നട്ടെലിന്റെ ഭാഗങ്ങൾ, വാരിയെല്ല്, തോൾ പലക (ഭാഗികം), അരക്കെട്ട്, ഒരു പൂർണ്ണമായ കാൽ എന്നിവയാണ്. രണ്ടാമത്തെ ഫോസ്സിൽ 1940 ൽ ആണ് കിട്ടുന്നത് ഏകദേശം പൂർണമായ ഫോസ്സിലിൽ തല മാത്രം ഭാഗികം ആയിരുന്നു.

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
വർഗ്ഗം:ആഫ്രിക്കൻ ദിനോസറുകൾ
അന്താരാഷ്ട്ര പ്രകാശ വർഷം

2015 ൽ അന്താരാഷ്ട തലത്തിൽ ആചരിക്കുന്ന ഒരു വർഷാചരണമാണ് **അന്താരാഷ്ട്ര പ്രകാശ വർഷം1999 ( International Year of Light and Light-based Technologies, 2015 (IYL 2015)**.  പ്രാകാശത്തെ കുറിച്ചും പ്രകാശ ശാസ്ത്രത്തെ കുറിച്ചും പ്രകാശാനുബന്ധ സാങ്കേതിക വിദ്യകളെ ക്കുറിച്ചുമുള്ള അവബോധം സൃഷ്ടിക്കുകയാണ് ഈ വാർഷികാചരണത്തിൻറെ ലക്ഷ്യം. മധ്യകാലയുഗത്തിലെ പ്രമുഖ മുസ്ലിം ശാസ്ത്രകാരനും പ്രകാശ ശാസ്ത്രത്തിൻറെയും അനുബന്ധ സാങ്കേതിക വിദ്യയുടെയും പിതാവുമായ ഇബ്ൻ ഹൈഥമിനെ അനുസ്മരിച്ചാണ് ഈ വാർഷികാചരണം നടത്തുന്നത്. പ്രകാശ ശാസ്ത്രത്തിലെ ആദ്യ ശാസ്ത്ര ഗ്രന്ഥമായ ഇബ്ൻ ഹൈഥമിൻറെ കിതാബുൽ മനാളിർ (book of optics) എന്ന കൃതിയുടെ ആയിരം വാർഷികം കൂടിയാണ് 2015 . ** 1001 കണ്ടെത്തലുകൾ- ഇബ്ൻ ഹൈഥമിൻറെ ലോകം' ( **1001 Inventions and the World of Ibn Al-Haytham*) എന്നതാണ് അന്തർദേശീയ തലത്തിൽ നടത്തുന്ന കാമ്പയിനിൻറെ മുദ്രാവാക്യം.  ഐക്യാരാഷ്ട്രസഭയാണ് ഈ പ്രചാരണ കാമ്പയിൻ സംഘടിപ്പിക്കുന്നത്. യുനെസ്കോയുടെ സഹകരണത്തോടെ നടത്തുന്ന പ്രചാരണ വർഷത്തിൻറെ ഔപചാരിക ഉദ്ഘാടനം 2015 ജനുവരി 19-20 ന് പാരീസിൽ വെച്ച് നടന്നു.

== അന്താരാഷ്ട്ര പ്രകാശദിനം ==
എല്ലാ വർഷവും മെയ്  16ന് അന്താരാഷ്ട്ര പ്രകാശദിനമായി യുനസ്കോ (UNESCO) ആചരിക്കുന്നു. ഭൗതികശാസ്ത്രജ്ഞനും എഞ്ചിനീയറുമായ തിയോഡോർ മൈമാൻ 1960 ൽ നടത്തിയ  ലേസറിന്റെ ആദ്യത്തെ വിജയകരമായ പ്രവർത്തനത്തിന്റെ വാർഷികമായ മെയ് 16 നാണ് അന്താരാഷ്ട്ര പ്രകാശദിനം ആഘോഷിക്കുന്നത്. ശാസ്ത്രീയ സഹകരണം ശക്തിപ്പെടുത്തുന്നതിനും സമാധാനവും സുസ്ഥിര വികസനവും വളർത്തിയെടുക്കാനുള്ള കഴിവ് ഉപയോഗപ്പെടുത്തുന്നതിനുള്ള ആഹ്വാനമാണ് ഈ ദിവസം. 

== Further reading ==
* [http://inspirehep.net/author/profile/S.A.Khan.5/ Ahmed Khan, Sameen], [http://www.europhysicsnews.org/articles/epn/pdf/2006/03/Whole_issue.pdf "Medieval Arab Understanding of the Rainbow Formation"] , *Europhysics News,* Vol. 37, Issue 3, pp. 10 (May/June 2006).
* [http://scholar.google.com/citations?user=hZvL5eYAAAAJ&hl=en Ahmed Khan, Sameen], [http://www.osa-opn.org/Content/ViewFile.aspx?id=10890 "Arab Origins of the Discovery of the Refraction of Light; Roshdi Hifni Rashed Awarded the 2007 King Faisal International Prize"] , *Optics & Photonics News (OPN),'' Vol. 18, No. 10, pp. 22-23 (October 2007).
* "EPS President John Dudley explains the International Year of Light and Light-based Technologies", SPIE.TV video interview, February 2014.
* "International Year of Light -- Sustainability, Development, Education, History, Youth"  - SPIE IYL page

## External links

* International Year of Light (official website)
* International Year of Light — Astronoo 

വർഗ്ഗം:2015 in science
വർഗ്ഗം:2015 in international relations
Light, International Year of
വർഗ്ഗം:Science commemorations
വർഗ്ഗം:അന്താരാഷ്ട്ര വാർഷികാചരണം
## ഇതും കാണുക
ഇബ്‌നു ഹൈഥം
## അവലംബം
കണ്ടനാർകേളൻ

കാസറഗോഡ്
പയ്യന്നൂർ, തളിപ്പറമ്പ് ഭാഗങ്ങളിൽ പ്രധാനമായും കെട്ടിയാടുന്ന തെയ്യമാണ്‌ കണ്ടനാർ കേളൻ തെയ്യം
ലഘുചിത്രം|380x380ബിന്ദു|''<small>കണ്ടനാർ കേളൻ തെയ്യം</small>''

## ഐതിഹ്യം
പയ്യന്നൂരിനടുത്തു രാമന്തളിയിലെ കുന്നുരു എന്ന പ്രദേശത്തു ഭൂപ്രഭുവായിരുന്ന തീയ്യ സമുദായത്തിൽപെട്ട മേലടത്തു ചക്കി എന്ന സ്ത്രീക്ക് തൻറെ സ്ഥലമായ വയനാട്ടിലെ പൂമ്പുനം എന്നാ കാട്ടിൽൽ വെച്ച് ഒരു ആൺകുഞ്ഞിനെ കളഞ്ഞു കിട്ടി. അവർ അവനു കേളൻ എന്ന് നാമകരണം ചെയ്തു സ്വന്തം പുത്രനെപ്പോലെ വളർത്തി. ആരോഗ്യവാനായി വളർന്ന കേളൻറെ ബുദ്ധിയും വീര്യവും ആ അമ്മയിൽ സന്തോഷം വളർത്തി. അവൻറെ അധ്വാനശേഷി അവരുടെ കൃഷിയിടങ്ങളിൽ നല്ല വിളവു കിട്ടാൻ അവരെ സഹായിച്ചു. ചക്കിയമ്മയുടെ അധീനതിയിലായിരുന്ന കുന്നുരു പ്രദേശം കേളൻറെ മിടുക്ക് കൊണ്ട് സമ്പൽസമൃദ്ധിയിലായി. ഇതുപോലെ തൻറെ വയനാട്ടിലുള്ള സ്ഥലവും കൃഷിയോഗ്യമാക്കണം എന്ന് തോന്നിയ അവർ കേളനെ വിളിച്ചു കാര്യം പറഞ്ഞു. അമ്മയുടെ വാക്കുകൾ അനുസരിച്ച് നാല് കാടുകൾ (കേളൻ മുക്കുറ്റികാട്, മുവരുക്കുന്ന്, നല്ല തേങ്ങ , കരിമ്പനകാട്) ചേർന്ന പൂമ്പുനം വെട്ടിത്തെളിക്കാൻ പണിയായുധങ്ങളും തൻറെ വില്ലും ശരങ്ങളും എടുത്തു കേളൻ പുറപ്പെട്ടു. പോകുമ്പോൾ വീട്ടിൽ ഉണ്ടായിരുന്ന കളള് ആവോളം എടുത്തു കുടിച്ചു, വഴിയിൽ വെച്ച് കുടിക്കാനായി ഒരു കുറ്റി കളള് കയ്യിലും മറ്റൊന്ന് മാറാപ്പിലുമായി അവൻ യാത്ര തുടർന്നു.
പൂമ്പുനത്തിൽ എത്തിയ കേളൻ നാലു കാടും വെട്ടി തെളിച്ചു. നാലാമത്തെ പൂമ്പുനത്തിനു നടുവിൽ ഒരു നെല്ലിമരം ഉണ്ടായിരുന്നു. കേളൻ അത് മാത്രം വെട്ടിയിരുന്നില്ല. തുടർന്നു കേളൻ പൂമ്പുനം നാലും തീയിടാൻ ആരംഭിച്ചു. കാടിൻറെ നാലു മൂലയിലും നാലു കോണിലും തീയിട്ടു അതിസാഹസികമായി അതിനു നടുവിൽ നിന്നും പുറത്തു ചാടി. രണ്ടു കാടുകളിൽ നിന്നും അങ്ങനെ പുറത്തു ചാടിയ അവനു പിന്നീട് അവനു അതൊരു രസമായി തോന്നി. മൂന്നാം പൂമ്പുനവും കഴിഞ്ഞു നെല്ലിമരം നിൽക്കുന്ന നാലാമത്തേതിൽ അവൻ എത്തി; നാലാമത്തേതും തീയിട്ടു. അഗ്നിയും വായുവും കോപിച്ചു, എട്ടു ദിക്കിൽ നിന്നും തീ ആളിപടർന്നു, കേളനു ചാടാവുന്നതിലും ഉയരത്തിൽ. ഇനി നെല്ലിമരം മാത്രമേ രക്ഷയുള്ളൂ എന്നു കണ്ട കേളൻ അതിനു മുകളിലേക്ക് ചാടിക്കയറി. ആ നെല്ലിമരത്തിനു മുകളിലായിരുന്നു കാളിയും കരാളിയുമെന്നു പേരായ രണ്ടു നാഗങ്ങൾ വസിച്ചിരുന്നത്.  കേളനെകണ്ട് രണ്ടു നാഗങ്ങളും മരണ ഭയം കൊണ്ട് കേളൻറെ ദേഹത്തേക്ക് പാഞ്ഞുകയറി. കേളൻ അമ്മയെ വിളിച്ചു കരഞ്ഞു. നാഗങ്ങൾ കേളൻറെ ഇടതു മാറിലും വലതു മാറിലും ആഞ്ഞു കൊത്തി. കേളനും നാഗങ്ങളും അഗ്നിയിലേക്ക് വീണു, അവരെ അഗ്നി വിഴുങ്ങി, അവർ ചാരമായി തീർന്നു. 

തൻറെ പതിവ് നായാട്ടുകഴിഞ്ഞു അതുവഴി വന്ന വയനാട്ടുകുലവൻ മാറിൽ രണ്ടു നാഗങ്ങളുമായി വെണ്ണീരായി കിടക്കുന്ന കേളനെ കണ്ടു. ദേവൻ തൻറെ പിൻകാലുകൊണ്ട്‌ വെണ്ണീരിൽ അടിച്ചു. ദേവൻറെ പിൻകാലു പിടിച്ചു കേളൻ എഴുന്നേറ്റു. മാറിൽ രണ്ടു നാഗങ്ങളുമായി പുനർജ്ജനിച്ച കേളൻ ദൈവകരുവായി മാറി. വയനാട്ടുകുലവൻ കേളനെ അനുഗ്രഹിച്ചു. "ഞാൻ കണ്ടത് കൊണ്ട് നീ കണ്ടനാർ കേളൻ എന്ന് പ്രശസ്തനാകും" എന്നും തൻറെ ഇടതുഭാഗത്ത്‌ ഇരിക്കാൻ പീഠവും കയ്യിൽ ആയുധവും പൂജയും കൽപ്പിച്ചു കൊടുത്തു.

## പ്രത്യേകതകൾ
ആദ്യം വെള്ളാട്ടം കെട്ടിയാടിയത്തിനു ശേഷം തെയ്യം പൂർണ്ണ  രൂപം കെട്ടിയാടുകയും ചെയുന്നു.ചൂട്ട കൂട്ടിയിട്ട് കത്തിച്ച് കൊണ്ടുള്ള അഗ്നി പ്രവേശനമാണ് പ്രധാനപ്പെട്ട ചടങ്ങ്.

## യുട്യൂബ് ചലച്ചിത്രങ്ങൾ
*https://www.youtube.com/watch?v=cnmNq-LAcX8
*https://www.youtube.com/watch?v=WdGKDctBPYY
*https://www.youtube.com/watch?v=5kEVZUgg7eY
*https://youtube.com/shorts/bbMPqi-X2ME?si=pqc8gknjM4nQaP6K

## അവലംബം

വർഗ്ഗം:തെയ്യം
ഷൈൻ ടോം ചാക്കോ

മലയാള ചലച്ചിത്ര മേഖലയിലെ ഒരു നടനും, സഹസംവിധായകനുമാണ്  **ഷൈൻ ടോം ചാക്കോ**. 1983 സെപ്റ്റംബർ 15ന് തൃശൂർ  അദ്ദേഹം ജനിച്ചത്. ദീർഘകാലം കമലിനൊപ്പം സഹസംവിധായകനായി പ്രവർത്തിച്ച അദ്ദേഹം പിന്നീട് 2011ൽ ഗദ്ദാമയിലൂടെ അഭിനയരംഗത്തേക്ക് തിരിഞ്ഞു.
## ചലച്ചിത്രങ്ങൾ
* 2011 *[[ഗദ്ദാമ]]*-ബഷീർ
* 2012 *[[ഈ അടുത്ത കാലത്ത്]]*- കൊലയാളി
* 2012  *[[ചാപ്റ്റേഴ്സ്]]*- വിനോദ്
* 2013 *[[അന്നയും റസൂലും]]*- അബു
* 2013 *[[5 സുന്ദരികൾ]]*- വേലക്കാരൻ
* 2013  *[[അരികിൽ ഒരാൾ]]*- ആൽഫ്രഡ്
* 2013  *[[കാഞ്ചി]]*- വിജയൻ
* 2014  *[[പകിട]]*- സണ്ണി 
* 2014  *[[ഹാങ്ങോവർ]]*- നൂർ
* 2014  *[[കൊന്തയും പൂണൂലും]]*- മാർട്ടിൻ
* 2014  *[[മസാല റിപ്പബ്ലിക്ക്]]*- ശിവൻകുട്ടി
* 2014  *[[ഇതിഹാസ]]*- ആൽവി
* 2020  *ലൗ*- അനൂപ്
* 2021  *[[ഓപ്പറേഷൻ ജാവ]]*- ജേക്കബ് മാണി
* 2021  *[[അനുഗ്രഹീതൻ ആന്റണി]]*- സൻജ്ഞയ് മാധവൻ

## വിവാദം
2015 ജനുവരിയിൽ നിരോധിത ലഹരിമരുന്നായ കൊക്കെയ്നുമായി ഷൈനിനെയും മറ്റു 4 പേരെയും കൊച്ചിയിലെ ഒരു ഫ്ലാറ്റിൽ വച്ച് പോലീസ് അറസ്റ്റ് ചെയ്തു.
## അവലംബം

വർഗ്ഗം:ചലച്ചിത്രസഹസംവിധായകർ
വർഗ്ഗം:അഭിനേതാക്കൾ
വർഗ്ഗം:1983-ൽ ജനിച്ചവർ
ഗ്രസിലിറാപ്റ്റർ

തെറാപ്പോഡ എന്ന കുടുംബത്തിൽ പെട്ട ദിനോസർ ആണ്  **ഗ്രസിലിറാപ്റ്റർ**. തുടക്ക ക്രിറ്റേഷ്യസ് കാലത്ത് ജീവിച്ചിരുന്നവയാണ് ഇവ. ഫോസ്സിൽ കണ്ടു കിട്ടിയിട്ടുള്ളത് ചൈനയിൽ നിന്നും ആണ് .

## ഫോസ്സിൽ
ഒരേ ഒരു ഫോസ്സിൽ മാത്രമേ കണ്ടുകിട്ടിയിടുള്ളൂ . ഇത് തന്നെ ആണ് ടൈപ്പ് ഫോസ്സിൽ IVPP V 13474.
 
## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
സുലൈമാനിസോറസ്

സോറാപോഡ്  എന്ന കുടുംബത്തിൽ പെട്ട ദിനോസർ ആണ് **സുലൈമാനിസോറസ്** . അന്ത്യ ക്രിറ്റേഷ്യസ് കാലത്ത് ജീവിച്ചിരുന്നവയാണ് ഇവ. ഫോസ്സിൽ കണ്ടു കിട്ടിയിടുള്ളത് പാകിസ്താനിൽ നിന്നും ആണ് .

## ഫോസ്സിൽ
പൂർണ്ണമല്ലാത്ത ഫോസ്സിൽ മാത്രമേ ഇത് വരെ കിട്ടിയിടുള്ളൂ (ഏഴ് വാലിലെ എല്ലുക്കൾ). ഫോസ്സിൽ ആയി കിട്ടിയിടുള്ളതും ഈ എല്ലുക്കൾ മാത്രം ആണ് .

## വിവരണം
ഏഴ് വാലിലെ എല്ലുക്കളെ മാത്രം അടിസ്ഥാനം ആക്കി വർഗ്ഗീകരിച്ച ദിനോസർ ആണ് ഇത്.

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
ചെസ്സ് ബോക്സിങ്ങ്

രണ്ടു പരമ്പരാഗത കായികയിനങ്ങളായ ചെസ്സ്, ബോക്സിങ്ങ് എന്നിവ സംയോജിപ്പിച്ചു നടത്തുന്ന ഒരു സങ്കര മത്സരമാണ് **ചെസ്സ് ബോക്സിംഗ്**. ഇതിൽ മത്സരാർത്ഥികൾ ചെസ്സ്, ബോക്സിങ്ങ് എന്നിവയിൽ ഇടവിട്ട് പോരാട്ടത്തിന് ഇറങ്ങുന്നു. തുടക്കത്തിൽ ഒരു കലാപ്രകടനമെന്ന നിലയിൽ തുടങ്ങിയ ഇത് വേഗത്തിൽ തന്നെ ഒരു കായിക മത്സരമായി വികസിച്ചു. ജർമ്മനി, ഗ്രേറ്റ് ബ്രിട്ടൻ, ഇന്ത്യ, റഷ്യ എന്നിവിടങ്ങളിലാണ് ഈ കളി കൂടുതലും പ്രചാരത്തിലുള്ളത്.

## അവലംബം

വർഗ്ഗം:ബോക്സിങ്ങ്
വർഗ്ഗം:ചെസ്സ് വകഭേദങ്ങൾ
വർഗ്ഗം:പോരാട്ട മത്സരങ്ങൾ
ബനാറസി പട്ടുസാരി

ബനാറസിൽ നെയ്യുന്ന പ്രത്യേക തരം പട്ടുസാരികളാണ് **ബനാറസി പട്ടുസാരി**. ഇതിനെ **കാശികാ പട്ട്** എന്നും അറിയപ്പെടുന്നു.. ഇന്ത്യയിലെയും ലോകത്തിലെയും തന്നെ വളരെ കേഴ്വികേട്ട ഒരിനം നിർമ്മാണവിദ്യയാണ് ഈ സാരികളുടെ പ്രത്യേകത. സ്വർണ്ണവും വെള്ളിയും കൊണ്ടുള്ള നൂലുകൾ ഉപയോഗിച്ചാണ് ഈ സാരികളിലെ ചിത്രവേലകൾ തീർക്കുന്നത്.

## പൈതൃകം
ബി.സി. രണ്ടാം നൂറ്റാണ്ടിൽ പതഞ്ജലി കാശികാ പട്ടിനെ പറ്റി എഴുതിയിട്ടുണ്ട്. നിർവ്വാണത്തിനു ശേഷം ഗൗതമ ബുദ്ധന്റെ ഭൗതിക ശരീരം പൊതിഞ്ഞതും ഇതേ പട്ടുകൊണ്ടാണെന്നാണ് പറയപ്പെടുന്നത്.

പതിനേഴാം നൂറ്റാണ്ടിൽ ഗുജറാത്തിൽ നിന്നും കുടിയേറിയ നെയ്ത്തുകാരാണ് ബനാറസ് പട്ടിനെ പ്രസിദ്ധമാക്കിയത്. 18-ഉം 19-ഉം നൂറ്റാണ്ടുകളിൽ ബസാറസ് പട്ടു വ്യവസായം ത്വരിതഗതിയിൽ വളർന്നു പന്തലിച്ചു. മുഗൾ രാജാക്കന്മാരുടെ കാലത്തും ഈ പട്ടിന് വളരെ നല്ല പരിഗണന കിട്ടിയിരുന്നു. 2015-ലെ കണക്കനുസരിച്ച് 12 ലക്ഷം തൊഴിലാളികൾ പ്രത്യക്ഷമായോ പരോക്ഷമായോ പട്ടു നിർമ്മാണത്തിൽ വ്യാപൃതരാണ്.

## അവലംബങ്ങൾ

വർഗ്ഗം:ഇന്ത്യൻ വസ്ത്രങ്ങൾ
വർഗ്ഗം:സാരികൾ
വർഗ്ഗം:ഉത്തർപ്രദേശിലെ ഭൂപ്രദേശസൂചികകൾ